cyanic-selkie/wikianc huggingface dataset:
བོད་ཡུལ་གྱི་ལོ་ཙཱ་བ་རིམ་བྱིན་གྱི་མཚན་
གངས་ལྗོངས་ལོ་ཙཱའི་ཚོམས་ཆེན་དུ། །རྟོགས་གྲུབ་ཤེས་བྱས་མཐའ་ཡས་ཤིང་། །འཆད་རྩོད་རྩོམ་ལ་རབ་མངའ་བའི། །སྐད་གཉིས་སྨྲ་བའི་བདག་ཉིད་ཅན། །དཔལ་ལྡན་རིག་འདྲེན་སྐྱེས་བུའི་ཚོགས། །ལོ་ཙཱའི་བྱེད་པོར་གསོལ་བ་འདེབས། །ཡི་གེའི་བྱེད་པོ་སམ་བྷོ་ཊ། །དྷ་མ་ཀོ་ཥ་ཧན་ཝན་ཧད། །ཆོས་རྒྱལ་སྲོང་བཙན་སྒམ་པོ་དང་། །ཧྭ་ཤང་མ་ཧྭ་དེ་ཝ་བཅས། །དུས་རབས་བདུན་པའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
དབུ་རུ་སྐ་བ་དཔལ་བརྩེགས་དང་། །འཁོན་རྒྱུད་ཀླུ་ཡི་དབང་པོ་དང་། །ཁྱུང་པོ་ཙེ་ཙེའི་མཚན་ཅན་དང་། །རྒྱལ་པོ་སད་ན་ལེགས་མཇིང་ཡོན། །ཁྲི་གཙུག་ལྡེ་བཙན་རལ་པ་ཅན། །ཆོས་རྒྱལ་ཁྲི་སྲོང་ལྡེ་བཙན་དང་། །མཁན་པོ་བོདྷི་ས་ཏྭ་དང་། །གྲགས་པའི་སྒྲོ་རྒྱུད་རིན་ཆེན་སྡེ། །ངན་ལམ་རྒྱལ་བ་མཆོག་དབྱངས་དང་། །མཆན་བུ་ལྡན་མ་རྩེ་མང་དང་། །གནུབས་རྒྱུད་ནམ་མཁའི་སྙིང་པོ་དང་། །སྣ་རྣམ་རྡོ་རྗེ་བདུད་འཇོམས་དང་། །ཞང་ལོ་སྣ་རྣམ་ཡེ་ཤེས་སྡེ། །སྐྱེ་མཆོག་དྲན་པ་ནམ་མཁའ་དང་། །ཅོག་རོ་ཀླུ་ཡི་རྒྱལ་མཚན་དང་། །གཉགས་ལོ་ཛྙ་ན་ཀུ་མཱ་ར། །དགེ་སློང་དྷརྨ་ཨ་ལོ་ཀ །དྷརྨ་ཏཱ་ཤཱི་ལ་དང་བཅས། །པ་གོར་བེེ་རོ་ཙ་ན་དང་། །དེ་བ་བཙན་དྲ་བབ་སྟོང་དང་། །མཁན་པོ་བི་མ་ལ་མི་ཏྲ། །བྱིན་གྱི་སྙིང་པོའི་བདག་ཉིད་དང་། །སྦ་གསལ་སྣང་དང་སྦ་རཏྣ། །བྲང་ཏི་ཚ་ཡ་རཀྴི་ཏ། །དབའས་མཉྫུཤྲི་དང་བཅས། །འབྲོག་མི་ཁྱིའུ་ཆུང་ལོ་ཙཱ་བ། །བྷ་ར་དྷ་ཛ་ཛྙ་དེ་བ། །རྨ་གཅོ་རིན་ཆེན་མཆོག་དང་ནི། །རྨ་གཅོ་རྣམ་པར་མི་རྟོག་པ། །རྨ་གཅོ་ཤཱཀྱ་འོད་དང་བཅས། །རྩངས་དེ་བེནྡྲ་རཀྴི་ཏ། །དམ་པ་འོག་གོམ་དབུས་གོང་དང་། །རླངས་རྒྱུད་ཁམས་པ་གོ་ཆ་དང་། །ལོ་ཙཱ་བ་ཆོས་ཉིད་ཚུལ་ཁྲིམས་དང་། །ཤུད་པུ་དཔལ་གྱི་སེང་གེ་དང་། །སློབ་དཔོན་པད་མ་འབྱུང་གནས་དང་། །མཁས་གྲུབ་ལྷ་ལུང་གླུ་གོང་དང་། །ལྕེ་ཁྱི་འབྲུག་དང་ལྷ་མཐོང་བཅས། །དུས་རབས་བརྒྱད་པའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
འགོས་ལོ་ཆོས་གྲུབ་དགེ་བ་དཔལ། །རྒྱལ་བ་ཤེས་རབ་ནམ་མཁའ་སྐྱོང་། །དཔལ་གྱི་ལྷུན་པོ་དཔལ་འབྱོར་དང་། །མཉྫུ་ཤྲཱི་ཝརྨ་བཟང་སྐྱོང་དང་། །མཁྱེན་རབ་ཡེ་ཤེས་སྙིང་པོ་བཅས། །དུས་རབས་དགུ་པའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
མཁས་གྲུབ་ཁྱུང་པོ་རྣལ་འབྱོར་དང་། །གྱི་ཇོ་ཟླ་བའི་འོད་ཟེར་དང་། །ཇོ་བོ་རྗེ་དཔལ་ལྡན་ཨ་ཏི་ཤ །སྟག་ལོ་གཞོན་ནུ་བརྩོན་འགྲུས་དང་། །ཚ་ལན་ཡེ་ཤེས་རྒྱལ་མཚན་དང་། །ལོ་ཆེན་རིན་ཆེན་བཟང་པོ་དང་། །ལྷ་བླ་ཡེ་ཤེས་འོད་དང་ནི། །ཁུ་དངོས་གྲུབ་དང་སྨྲི་ཏི་བཅས། །དུས་རབས་བཅུ་པའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
ཀམ་ཀམ་ཆོས་ཀྱི་ཡེ་ཤེས་དང་། །ཀྲེ་བོ་ཤེས་རབ་དཔལ་བ་དང་། །ཀློག་སྐྱ་གཞོན་ནུ་འབར་བ་དང་། །ཀློག་སྐྱ་ཤེས་རབ་བརྩེགས་པ་དང་། །བཀྲ་ཤིས་རྒྱལ་མཚན་ཁུ་ནེ་ཙོ། །སྐྱུ་ར་ཚུལ་ཁྲིམས་འོད་ཟེར་དང་། །ཁེར་གད་འཁོར་ལོ་གྲགས་པ་དང་། །ཁེར་གད་ཡོན་ཏན་དཔལ་བ་དང་། །དམ་པ་ཁྱུང་པོ་ཆོས་བརྩོན་དང་། །ཁུ་རྒྱུད་མདོ་སྡེ་འབར་དང་བཅས། །འཁོན་ཕུ་ཆོས་ཀྱི་རྒྱལ་པོ་དང་། །ག་རོད་ཚུལ་ཁྲིམས་འབྱུང་གནས་དང་། །མདོ་སྨད་གྱི་ལྗང་དབུ་དཀར་བ། །གླན་དར་མ་བློ་གྲོས་དང་། །མགར་ཆོས་ཀྱི་བཟང་པོ་དང་། །མགར་ཤེས་རབ་འབྱུང་གནས་དང་། །འགོས་ལོ་ཁུག་པ་ལྷ་བཙས་དང་། །རྒྱ་བརྩོན་འགྲུས་སེང་གེ་དང་། །རྒྱུས་སྨོན་ལམ་གྲགས་པ་དང་། །མངའ་བདག་རྩེ་ལྡེ་རྔོག་མདོ་སྡེ། །རྔོག་བུདྔྷ་པཱ་ལ་དང་བཅས། །རྔོག་ལེགས་པའི་ཤེས་རབ་དང་། །རྔོག་བློ་ལྡན་ཤེས་རབ་དང་། །ཅོག་གྲུ་ཏིང་འཛིན་བཟང་པོ་དང་། །ཅོག་གྲུ་མྱ་ངན་མེད་པ་དང་། །ཅོག་གྲུ་ཤེས་རབ་བླ་མ་དང་། །ཆོས་ཀྱི་ཡོན་ཏན་ལྕེ་བཀྲ་ཤིས། །ལྕེ་རྒྱུད་དགའ་བའི་དཔལ་བ་དང་། །མཆིངས་ཡོན་ཏན་འབར་བ་དང་། །འཇམ་དཔལ་གཞོན་ནུ་གཉན་བསོད་ནམས། །ཉི་མ་རྡོ་རྗེ་ཕུར་བུ་འོད། །གཉན་དར་མ་གྲགས་པ་དང་། །ལ་སྟོད་དིང་རི་ཆོས་གྲགས་དང་། །ནག་ཚོ་ཚུལ་ཁྲིམས་རྒྱལ་བ་དང་། །ནག་ཚོ་ཤེས་རབ་རྒྱལ་མཚན་དང་། །པ་ཚབ་ཉི་མ་གྲགས་པ་དང་། །པ་ཚབ་ཚུལ་ཁྲིམས་རྒྱལ་མཚན་དང་། །དཔང་ཞོ་གསལ་བ་གྲགས་པ་དང་། །དཔྱལ་ཀུན་དགའ་གྲགས་པ་དང་། །བ་རི་ལོ་ཙཱ་ཆོས་གྲགས་དང་། །བ་རི་ལོ་ཙཱ་རིན་ཆེན་གྲགས། །བ་རེག་ཐོས་པ་དགའ་དང་བཅས། །བྱང་ཆུབ་འབྱུང་གནས་བྱ་གདོང་ཅན། །འབྲོ་རྒྱུད་ཤེས་རབ་གྲགས་པ་དང་། །འབྲོ་རྒྱུད་སེང་དཀར་ཤཱཀྱ་འོད། །འབྲོག་མི་ཤཱཀྱ་བློ་གྲོས་དང་། །འབྲོག་མི་ཤཱཀྱ་ཡེ་ཤེས་དང་། །འབྲོམ་སྟོན་རྒྱལ་བའི་འབྱུང་གནས་དང་། །སྦལ་རྡོ་རྗེ་རྒྱལ་པོ་དང་། །མང་འོར་བྱང་ཆུབ་ཤེས་རབ་དང་། །མར་ཐུང་དད་པ་ཤེས་རབ་དང་། །མར་པ་ཆོས་ཀྱི་དབང་ཕྱུག །མར་པ་ཆོས་ཀྱི་བློ་གྲོས་དང་། །མལ་གྱོ་བློ་གྲོས་གྲགས་པ་དང་། །རྨ་བན་ཆོས་འབར་རྩེ་ལྡེ་དང་། །རྨ་གཅོ་དགེ་བའི་བློ་གྲོས་དང་། །ཙ་མི་སངས་རྒྱས་གྲགས་པ་དང་། །ཚུལ་ཁྲིམས་བརྩེགས་པ་ཨོང་པོ་དང་། །མཁྱེན་རབ་ཚུལ་ཁྲིམས་ཡོན་ཏན་དང་། །མཚུར་སྟོན་དབང་གི་རྡོ་རྗེ་དང་། །མཚུར་སྟོན་དབྱིག་གི་རྒྱལ་མཚན་དང་། །ཞ་མ་སེང་གེ་རྒྱལ་བ་དང་། །ཞང་རྒྱུད་ཤེས་རབ་བླ་མ་དང་། །མཁས་གྲུབ་གཞོན་ནུ་ཚུལ་ཁྲིམས་དང་། །གཞོན་ནུ་ཤེས་རབ་ར་བྱིད་དང་། །ཟངས་དཀར་འཕགས་པ་ཤེས་རབ་དང་། །གཟུ་རྒྱུད་དགའ་བ་རྡོ་རྗེ་དང་། །འ་ཞ་རྒྱ་གར་བརྩེགས་པ་དང་། །རབ་ཞི་བཤེས་གཉེན་སེ་ལོ་དང་། །མཁས་མཆོག་རིག་པ་གཞོན་ནུ་དང་། །རོང་ཟོམ་ཆོས་ཀྱི་བཟང་པོ་དང་། །ཤེས་རབ་ཡེ་ཤེས་རྭ་ཆོས་རབ། །རྭ་ལོ་རྡོ་རྗེ་གྲགས་པ་དང་། །ལོ་ཆུང་གྲགས་འབྱོར་ཤེས་རབ་དང་། །དམ་པ་དགེ་ཚུལ་ཁྱུང་གྲགས་དང་། །དམ་པ་ཆོས་ཀྱི་ཤེས་རབ་དང་། །ཤིའུ་བཛྲ་དེ་བ་ཤེས་རབ་སྐྱབས། །དམ་པ་ཤེས་རབ་བརྩོན་འགྲུས་དང་། །དམ་པ་ཤེས་རབ་ལེགས་པ་དང་། །མཁས་མཆོག་ཤཱཀྱ་བརྩོན་འགྲུས་དང་། །ཤྲཱི་དྷརྨ་ཀཱི་རྟི་དང་། །སུམ་པ་དཔལ་མཆོག་དང་པོའི་རྡོ་རྗེ། །སེ་རྩ་བསོད་ནམས་རྒྱལ་མཚན་དང་། །དམ་པ་བསོད་ནམས་རྒྱལ་བ་དང་། །བསོད་ནམས་བཟང་པོའི་མཚན་ཅན་དང་། །བཙུན་པ་བྱང་ཆུབ་འོད་དང་ནི། །ལྷ་བཙན་པོ་མུ་ནི་རཱ་ཛ་དང་། །ལྷ་ཞི་བ་འོད་དང་ལྷ་རིན་པོ་ཆེ། །ལྷ་ཡེ་ཤེས་རྒྱལ་མཚན་བཅས། །དུས་རབས་བཅུ་གཅིག་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
པཎ་ཆེན་ཤཱཀྱ་ཤྲཱི་བྷ་དྲ་དང་། །ཁམས་པ་ལྡི་རི་ཆོས་གྲགས་དང་། །ཁྲོ་ཕུ་ལོ་ཙཱ་བ་བྱམས་པའི་དཔལ། །གློ་བོ་ཤེས་རབ་རིན་ཆེན་དང་། །རྒ་ལོ་གཞོན་ནུ་དཔལ་དང་བཅས། །བཅོམ་ལྡན་རིག་པའི་རལ་གྲི་དང་། །ཆག་ལོ་དགྲ་བཅོམ་རྦ་ཡེ་ཤེས། །གཉལ་རྒྱུད་མི་མཉམ་བཟང་པོ་དང་། །སྟེང་ལོ་ཚུལ་ཁྲིམས་འབྱུང་གནས་དང་། །གནུབས་རྒྱུད་ཚུལ་ཁྲིམས་ཤེས་རབ་དང་། །དཔྱལ་ལོ་ཆོས་ཀྱི་བཟང་པོ་དང་། །དཔྱལ་ལོ་པདྨོ་ཅན་དང་ནི། །འབྲོ་བྷིརྨ་བྷི་བཟང་པོ། །ཚོགས་ཆག་ཆུང་བ་ལྷ་བཙུན་པ། །ཞང་འོར་སྟོན་པ་ཤེས་རབ་བསོད་ནམས། །ཞང་ལོ་གྲུབ་པ་དཔལ་དང་བཅས། །མཁས་དབང་ཞང་ལོ་ཕུར་པ་སྐྱབས། །ས་སྐྱ་ཀུན་དགའ་རྒྱལ་མཚན་དང་། །བསོད་ནམས་སེང་གེ་དང་བཅས་པ། །དུས་རབས་བཅུ་གཉིས་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
ཁམས་པ་བློ་གྲོས་རྒྱལ་པོ་དང་། །འགྲོ་མགོན་ཆོས་རྒྱལ་འཕགས་པ་དང་། །རྒ་ལོ་རྣམ་རྒྱལ་རྡོ་རྗེ་དང་། །སྒེག་པའི་དཔལ་དང་ལོ་མཆོག་དང་། །ཆག་ལོ་ཆོས་རྗེ་དཔལ་དང་བཅས། །འཇམ་དཔལ་གོ་ཆ་གཉན་ཆུང་དང་། །ཐར་ལོ་ཉི་མ་རྒྱལ་མཚན་དང་། །ལྡན་མ་ཚུལ་ཁྲིམས་སེང་གེ་དང་། །སྣར་ཐང་བསོད་ནམས་འོད་ཟེར་དང་། །དཔང་ལོ་བློ་གྲོས་བརྟན་པ་དང་། །བླ་མ་རིན་ཆེན་གྲགས་གུ་ཤྲཱི། །མཁས་མཆོག་དབང་ཕྱུག་རྒྱལ་མཚན་དང་། །འབྲོག་མི་ཇོ་སྲས་མཚན་ཅན་དང་། །དགེ་སློང་ཚུལ་ཁྲིམས་བཀྲ་ཤིས་དང་། །རིན་ཆེན་རྒྱལ་མཚན་དམ་པའི་ཞབས། །དམ་པ་ལེགས་པའི་བློ་གྲོས་དང་། །ལོ་ཆེན་ནམ་མཁའ་བཟང་པོ་དང་། །ཤུད་ཀེ་གྲགས་པ་རྒྱལ་མཚན་དང་། །ཤོང་སྟོན་རྡོ་རྗེ་རྒྱལ་མཚན་དང་། །ཤོང་ལོ་བློ་གྲོས་བརྟན་པ་དང་། །ཤབ་སྨད་ཐུགས་རྗེ་དཔལ་དང་བཅས། །དུས་རབས་བཅུ་གསུམ་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
སྐྱོབ་པ་དཔལ་བཟང་ཙན་དྲ་དང་། །མཁའ་འགྲོ་རྡོ་རྗེ་གཞོན་ནུ་མཆོག །གླན་ཆུང་དར་མ་ཚུལ་ཁྲིམས་དང་། །དགེ་སློང་འཕགས་པ་གཞོན་ནུ་འོད། །འགོས་ལོ་གཞོན་ནུ་དཔལ་དང་ནི། །མངའ་རིས་རྡོ་རྗེ་དཔལ་གྱི་ཞབས། །དམ་པ་ཆོས་ཀྱི་རྒྱལ་མཚན་དང་། །ཆོས་འཁོར་འཇམ་དཔལ་ཡེ་ཤེས་དང་། །འཇམ་དཔལ་སྒེག་པའི་རྡོ་རྗེ་དང་། །འཇམ་དབྱངས་རལ་གྲིའི་མཚན་ཅན་དང་། །སྒྲ་སྒྱུར་ཐུགས་རྗེ་དཔལ་བཟང་པོ། །སྒྲ་སྒྱུར་ནམ་མཁའ་རྡོ་རྗེ་དང་། །སྣར་ཐང་སམ་གྷ་ཤྲཱི་དང་བཅས། །པུ་རངས་བསོད་ནམས་བློ་གྲོས་དང་། །ཁྱུ་མཆོག་བུ་སྟོན་རིན་ཆེན་གྲུབ། །ལོ་ཙཱ་སྦྱིན་པ་ཚུལ་ཁྲིམས་དང་། །དམ་པ་མེ་ཉག་ཆེན་པོ་དང་། །ཚལ་པ་ཀུན་དགའ་རྡོ་རྗེ་དང་། །ལོ་ཙཱ་ཚུལ་ཁྲིམས་གཞོན་ནུ་དང་། །ཚུལ་དགེ་རིན་ཆེན་དཔལ་གྱི་ཞབས། །དམ་པ་འོར་སྟོན་ཆོས་འབྱུང་དང་། །ཡར་ལོ་གྲགས་པ་རྒྱལ་མཚན་དང་། །ཡེ་ཤེས་རྡོ་རྗེ་དང་བཅས་པ། །སྐྱེ་མཆོག་ཡེ་ཤེས་སེམས་དཔའ་དང་། །གཡུང་དྲུང་སྙིང་པོའི་མཚན་ཅན་དང་། །རབ་མཆོག་དཔལ་བཟང་དམ་པ་དང་། །ལོ་ཆེན་བྱང་ཆུབ་རྩེ་མོ་དང་། །ཞུ་ཆེན་ཚུལ་ཁྲིམས་རིན་ཆེན་དང་། །ས་བཟང་བློ་གྲོས་རྒྱལ་མཚན་དང་། །ཨཱ་ཙཱརྱ་རིན་ཆེན་མཆོག །ཀུན་མཁྱེན་བསོད་ནམས་རྣམ་རྒྱལ་དང་། །བསོད་ནམས་བཟང་པོ་དང་བཅས་པ། །དུས་རབས་བཅུ་བཞིའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
སྐྱོགས་ལོ་ངག་དབང་རིན་བཀྲ་དང་། །ཁྲིམས་ཁང་བསོད་ནམས་རྒྱ་མཚོ་དང་། །དགེ་བཤེས་སྟོན་གཞོན་དགེ་སློང་འོད། །ཆོས་ཀྱི་ཡོན་ཏན་རྒྱ་མཚོའི་སྡེ། །སྟག་ཚང་ཤེས་རབ་རིན་ཆེན་དང་། །ཀུན་མཁྱེན་དཔལ་ཁང་ལོ་ཙཱ་བ། །བླ་བན་ཆོས་ཀྱི་བརྩོན་འགྲུས་དང་། །རྩེད་ཐང་གཞོན་ནུ་དཔལ་དང་བཅས། །ཞྭ་ལུ་ཆོས་སྐྱོང་བཟང་པོ་དང་། །ཞྭ་ལུ་ཡེ་ཤེས་རྒྱ་མཚོ་བཅས། །དུས་རབས་བཅོ་ལྔའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
དུས་རབས་བཅུ་དྲུག་རིང་བྱོན་པའི། །འདར་ལོ་ངག་དབང་ཕུན་ཚོགས་ཀྱི། །ལོ་ཙཱའི་འཕྲིན་ལས་བཟང་པོ་ལ། །གུས་པའི་ཕྱག་འཚལ་སྤྱི་བོས་མཆོད། །
མདོ་མཁར་ཚེ་རིང་དབང་རྒྱལ་དང་། །ཛཱ་ཡ་བློ་བཟང་འཕྲིན་ལས་དང་། །ལོ་ཆེན་དྷརྨ་ཤྲཱི་དང་བཅས། །སི་ཏུ་ཆོས་ཀྱི་འབྱུང་གནས་ཞབས། །དུས་རབས་བཅུ་བདུན་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
ལྕང་སྐྱ་རོལ་པའི་རྡོ་རྗེ་དང་། །ཆ་ཧར་བློ་བཟང་ཚུལ་ཁྲིམས་བཅས། །དུས་རབས་བཅོ་བརྒྱད་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
འགྲོ་བའི་དོན་ལ་བརྩོན་པའི་གནས། །ཕུན་ཚོགས་ཡོན་ཏན་ཀུན་འདྲེན་གཞི། །ལེགས་ཚོགས་དངོས་གྲུབ་ཀུན་འབྱུང་གནས། །ལོ་པཎ་རྣམས་ལ་ཕྱག་འཚལ་ལོ། །
༼འདིའི་ནང་འབྲེལ་ཡོད་དཔེ་དེབ་དཔྱད་གཞིར་བཟུང་ནས་དུས་རབས་བདུན་པ་ནས་དུས་རབས་བཅོ་བརྒྱད་བར་གྱི་བོད་དུ་བྱུང་བའི་ལོ་ཙཱ་བའི་མཚན་གང་ཐུབ་ཀྱིས་བསྒྲིགས་ཡོད་མོད། གཏན་གཏན་ཆད་ལྷག་ཡོད་སྲིད་པས། མཁྱེན་ལྡན་རྣམས་ལ་དཔྱད་གཞི་དང་བཅས་མ་འདང་བའི་ཆ་གསབ་པར་མཛོད་རོགས་ཞུའོ།།༽
བདེ་སྐྱིད་ལྡན་པའི་སྡོང་བོའི་གྲོགས་
བདེ་སྐྱིད་ལྡན་པའི་སྡོང་བོའི་གྲོགས(Happy Tree Friends)ནི་མོང་ཏུའོ་སྨྱན་སྦྱོར་གྱིས་གསར་རྩོམ་བྱས་པའི་ཨ་མེ་རི་ཁ་དང་ཧྥི་ལི་ཕིན་གྱི་འགུལ་རིས་གློག་བརྙན་དྲ་རྒྱའི་བརྙན་འཕྲིན་ཟློས་གར་ཞིག་རེད།. འཁྲབ་སྟོན་འདི་G4དང་YouTubeཡི་རྗེས་སུ་འབྲངས་ནས་ལོག་ཆོས་ཤིག་མངོན་འགྱུར་བྱུང་བ་རེད།. བྱིས་པའི་འགུལ་རིས་གློག་བརྙན་གྱི་རྣམ་པ་བསྒྱུར་བའི་དར་མའི་འགུལ་རིས་གློག་བརྙན་གྱི་ཁྱད་ཆོས་ནི་འགུལ་རིས་གློག་བརྙན་གྱི་མི་ཆོས་ནགས་ཚལ་གྱི་སྲོག་ཆགས་ཡིན།. སྲོག་ཆགས་གཞན་ཞིག་གིས་བསམ་བཞིན་མ་ཡིན་པར་(སྐབས་འགར་བསམ་བཞིན་དུ་)གློ་བུར་དུ་བྱུང་བའི་དོན་རྐྱེན་ཞིག་གིས་ཧ་ཅང་གདུག་རྩུབ་ཆེ་ཞིང་གདུག་རྩུབ་ཆེ་བའི་རི་མོའི་དྲག་ཤུགས་ཀྱི་གནོད་འཚེ་ཕོག་པའི་མི་སྣ་མང་པོ་ཞིག་བསླངས་པ་རེད།. ལེའུ་རེ་རེའི་ནང་དུ་སྟེས་དབང་དུ་བྱུང་བའམ་ཡང་ན་བསམ་བཞིན་དུ་ན་ཟུག་དང་ལྐོག་གསོད། གཞན་འགྱུར་བཅས་ཀྱི་མི་སྣར་དམིགས་ནས་སྤེལ་བ་རེད།.
ཡིག་གཟུགས།
རྒྱུད་རིམ་ཧྲིལ་པོར་ཁྱོན་བསྡོམས་མི་སྣ་20ལྷག་ཡོད།(Cuddles, Giggles, Petunia, Handy, Toothy, Sniffles, Splendid, Flippy, Flaky, Nutty, Lumpy, Lifty, Shifty, Mime, Mole, Pop, Cub, Disco Bear, Russell, Cro-Marmot, Lammy, Mr. Pickles). དེའི་ནང་གི་མི་སྣ་གསུམ་ནི་མི་སྣར་རྒྱབ་སྐྱོར་བྱེད་པ་ཡིན།(Truffles, Generic Tree Friends, Buddhist Monkey).
ལེའུའི་རེའུ་མིག
བརྙན་འཕྲིན་ཟློས་གར་གྱི་དྲ་ཐོག་ལེ་ཚན་93དང་ལེ་ཚན་13(ལེའུ་39)ནང་ཁྱོན་ལེ་ཚན་132འཕམ་གཏོང་བྱས་པ་རེད།. ཁྱོན་བསྡོམས་དུས་ཚིགས་6གི་བསྟུད་མར་འགྲེམས་སྤེལ་བྱས་པ་སྟེ། དྲ་ཐོག་གི་དུས་ཚིགས་5དང་བརྙན་འཕྲིན་ཐོག་གི་དུས་ཚིགས་1ཡིན།.
བརྙན་འཕྲིན་ཟློས་གར།
2006ལོར་བརྙན་འཕྲིན་ཟློས་གར་དེ་ཚོང་འདུས་ཐོག་ཐོག་མར་བསྟན་པ་དང་། བརྙན་འཕྲིན་ཟློས་གར་འཁྲབ་སྟོན་མ་བྱས་གོང་གི་གཟའ་འཁོར་འགའི་སྔོན་ལ་དྲ་ཚིགས་ཐོག་ལེའུ་ཁ་ཤས་འགྲེམས་སྟོན་བྱས་པ་རེད། བརྙན་འཕྲིན་ཟློས་གར་འདི་ནི་༢༠༠༦ལོའི་ཟླ་༩ཚེས་༢༥ཉིན་གྱི་མཚན་གུང་དུ་G4ཡི་མཚན་མོར་འཁྲབ་སྟོན་བྱེད་རྒྱུ་རེད།Barbed Wire Biscuitཞེས་པ་དེ་ཡིན།. དྲ་རྒྱའི་འགུལ་རིས་ཀྱི་རྣམ་བཤད་རབ་དང་རིམ་པའི་ཁྲོད་དུ་ད་དུང་དྲ་རྒྱའི་བརྒྱུད་རིམ་འདི་མངོན་པ་རེད།. ཁ་ན་ཌའི་འཕྲིན་ལམ་Razerསྐབས་དེའི་ཨ་ཅེ་བརྙན་འཕྲིན་དྲ་བ་Citytv དང་མཉམ་དུ་ལེ་ཚན་དེ་བསྟན་པ་དང་། དེ་ནས་OLNརྒྱལ་སྤྱིའི་ཐོག་ཡོ་རོབ་དང་ལ་ཏིང་མེ་གླིང་དུ་MTVདང་ཨ་ཧྥེ་རི་ཁ་ལྷོ་མར་Animaxཞེས་པའི་ཟློས་གར་དེ་རྒྱང་བསྒྲགས་བྱས་པ་རེད།.
ཨུ་རུ་སུས་ཡུག་རེན་ལ་བཙན་འཛུལ་བྱས་པ།
༢༠༢༢ལོའི་ཟླ་༢ཚེས་༢༤ཉིན་ཨུ་རུ་སུས་ལྷོ་ནུབ་ཁྱིམ་མཚེས་རྒྱལ་ཁབ་ཡུག་རེན་ལ་གཞི་ཁྱོན་ཆེ་བའི་བཙན་འཛུལ་བྱས་པ་དེ་ཐོག་ནས་༢༠༡༤ལོ་ནས་བཟུང་སྤེལ་བཞིན་པའི་ཨུ་རུ་སུ་དང་ཡུག་རེན་གྱི་དམག་འཁྲུག་གི་རིམ་པ་མཐོ་ཤོས་སུ་སླེབས་པ་མཚོན་ཡོད། ཨུ་རུ་སུའི་ཙུང་ཐུང་ཕུའུ་ལ་ཅི་སྨིར·ཕུའུ་ཅིང་གིས་༡༩༩༧ལོ་ནས་བཟུང་བྱང་ཆིངས་རྩ་འཛུགས་ཀྱིས་བཙན་འཛུལ་མ་བྱས་གོང་ཨུ་རུ་སུས་༢༠༢༡ལོའི་ལོ་སྟོད་ནས་འགོ་བཙུགས་པའི་དུས་ཡུན་རིང་པོའི་དམག་དོན་གཅིག་སྡུད་དང་ཉམས་ཉེན་རེད་ཅེས་བརྗོད་པ་རེད། ཉིན་འགའི་སྔོན་ལ་ཨུ་རུ་སུས་ཡུག་རེན་མངའ་ཁོངས་སུ་རང་ཉིད་རྒྱལ་ཁབ་གཉིས་ཡོད་ཅེས་ཁས་བླངས་པ་སྟེ།ཏུན་ཉེ་ཚེ་ཁེའི་མི་དམངས་སྤྱི་མཐུན་རྒྱལ་ཁབ་དང་ལུའུ་ཀན་སི་ཁེའི་མི་དམངས་སྤྱི་མཐུན་རྒྱལ་ཁབ་གཉིས་ཡིན། ཟླ་༢ཚེས་༢༡ཉིན་ཨུ་རུ་སུའི་དྲག་ཆས་དཔུང་སྡེས་ཡུག་རེན་ཤར་རྒྱུད་ཀྱི་ཏུན་པ་སི་ས་ཁུལ་དུ་བསྐྱོད་ཅིང་།
ཟླ་༢ཚེས་༢༤ཉིན་ཡོ་རོབ་ཤར་རྒྱུད་ཀྱི་དུས་ཚོད་ཆུ་ཚོད་ལྔ་པ་ཙམ་ལ་ཕུའུ་ཅིང་གིས་ཡུག་རེན་ཤར་རྒྱུད་དུ༼དམིགས་བསལ་གྱི་དམག་དོན་བྱ་སྤྱོད༽སྤེལ་རྒྱུའི་ཁྱབ་བསྒྲགས་བྱས་པ་དང་། སྐར་མ་འགའི་རྗེས་སུ།འཕུར་མདའ་ཡིས་ཡུག་རེན་གྱི་ས་ཆ་སོ་སོ་ནས་མགོ་བརྩམས་ཤིང་།རྒྱལ་ས་ཁི་ཝི་ལ་ཡང་འདུས། ཡུག་རེན་མཐའ་སྲུང་ཅུས་ཀྱིས་དེ་དང་ཨུ་རུ་སུ་དང་བྷེ་ཨུ་རུ་སུའི་མཐའ་མཚམས་ལ་འཇབ་རྒོལ་ཕོག་ཡོད། ཆུ་ཚོད་གཉིས་ཀྱི་རྗེས་སུ་ཨུ་རུ་སུའི་ས་ངོས་དཔུང་སྡེ་ཡུག་རེན་དུ་འབྱོར་ཞིང་།
ནང་སོག་རང་སྐྱོང་ལྗོངས།
ནང་སོག་(སོག་པོའི་སྐད།: )ནི་ཀྲུང་གོའི་རང་སྐྱོང་ལྗོངས་ཞིག་རེད།
ཁ་ཆེ་དགོན་པ་བ་
ཁ་ཆེ་དགོན་པ་བ།
འདི་ཡོངས་གྲགས་སུ་ཁ་ཆེ་ཛ་ཡ་ཨནནྟ་ཞེས་འབོད་པ་དེ་ཡིན་པ་དང༌། དུས་ཞབས་པ་ཆུང་བའི་སློབ་མ་ཡིན་པར《དེབ་སྔོན》དུ་གསུངས་པ་ཙམ་ལས། ལོ་རྒྱུས་ཞིབ་པ་ཁོ་བོས་ད་ཕན་མ་མཐོང་ལགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཕྰ་ཁ་མོན།
ཕྰ་ཁ་མོན་
ཉིང་ཤ་ཧུའི་རིགས་རང་སྐྱོང་ལྗོངས།
ཉིང་ཤ་(རྐྱ་མི་:宁夏回族自治区)ནི་ཀྲུང་གོའི་རང་སྐྱོང་ལྗོངས་ཞིག་རེད།
མཚོ་ངོས་ཡར་འཕར།
འཛམ་གླིང་གི་ཁྱབ་ཁོངས་སུ།མིའི་རིགས་ཀྱིས་བསླངས་པའི་གནམ་གཤིས་འགྱུར་ལྡོག་གི་དབང་གིས་མཚོ་ངོས་ཡར་འཕགས་བཞིན་ཡོད། ༡༩༠༡ལོ་ནས་༢༠༡༨ལོའི་བར་གོ་ལ་ཧྲིལ་པོའི་ཆ་སྙོམས་མཚོ་ངོས་ལི་སྨི་༡༥ནས་༢༥བར་མཐོ་རུ་ཕྱིན་པ་དང་ཆ་སྙོམས་ལོ་རེར་ཧའོ་སྨི་༡ནས་༢བར་མཐོ་རུ་ཕྱིན་ཡོད། ད་ཐེངས་ཀྱི་མྱུར་ཚད་མགྱོགས་སུ་འགྲོ་བཞིན་ཡོད་པ་དང་རྒྱ་མཚོའི་ངོས་ལ་ད་ཆ་ལོ་ལྟར་ཧའོ་སྨི་༣.༧མང་དུ་འགྲོ་བཞིན་ཡོད། ནམ་ཟླ་ཚན་རིག་པས་སྔོན་དཔག་བྱས་པ་ལྟར་ན་དུས་རབས་༢༡པར་སྔར་བས་མགྱོགས་པ་རེད། གནམ་གཤིས་ཀྱི་འགྱུར་ལྡོག་གིས་རྒྱ་མཚོ་ལ་དྲོད་བསྣན་ཏེ།འཁྱགས་ཁེབས་དང་འཁྱགས་ཀླུང་བཞུར།
སུམ་པ་
སྐ་ཞབས་ཧྥན་ལྦེན་ལན་(范文澜)གྱིས་བརྩམས་པའི་《ཀྲུང་གོའི་ལོ་རྒྱུས་དེབ་ཐེར་》《中国通史》ཞེས་པའི་ནང་གསལ་བར་སུམ་པ་ཡང་འཇང་རིགས་ཀྱི་ཚོ་པ་ཁག་གཅིག་ཡིན་ལ་ཐོག་མར་རྨ་ཆུ་འབབ་ཡུལ་དུ་གནས་ཤིང་། ཕྱིས་བོད་ལྗོངས་སུ་གནས་སྤོས་བྱས་རྗེས་སྐྱིད་ཤོད་ལྷ་ས་རྒྱུད་ལྟེ་བ་བྱས་ཏེ་གཞིས་ཆགས་པ་དང་། ས་རྒྱ་ཆེན་པོ་བཟུང་ཡོད་། སུས་རྒྱལ་རབས་ཀྱི་གོང་མ་སུས་ལྦེན་ངྷིས་ཀྱི་ཁེ་ཧོང་ཁྲི་ལོགདྲུག་པ་སྤྱི་ལོ་༥༨༦ལོ་ལ་ཕོ་ཉ་བ་མངགས་ཏེ་སྐྱེས་འབུལ་བྱས་། སུས་རྒྱལ་རབས་ཀྱི་དིབ་ཐེར་ནུབ་ཕྱོགས་ཀྱི་ལྗོངས་ཞེས་པའི་ནང་དུ་སུམ་པ་ལ་རྒྱལ་མོའི་ཁབ་ཅེས་བྲིས་ཡོད་པདེ་ནི་སུམ་པའི་རྒྱལ་པོ་་བུད་མེད་ཡིན་པའི་རྐྱེན་གྱིས་ཡིན་། སུམ་པའི་ལུགས་ལ་བུད་མེད་རྣམས་མཆོག་ཏུ་འཛིན་ཅིང་ཕོ་རྣམས་དམན་པར་ལྟ་། རྒྱལ་སྲིད་རྒྱལ་མོ་དང་རྒྱལ་མོ་ཆུང་བ་གཉིས་ཀྱིས་འཛིན་པ་ལ་། རྒྱལ་མོ་ཤི་རྫེས་རྗེ་རིགས་ཀྱི་ནང་ནས་བུད་མེད་མཛངས་མ་གཉིས་འདམས་ཏེ་གཅིག་གིས་རྒྱལ་མོ་དང་། གཅིགགིས་རྒྱལ་མོ་ཆུང་བ་བྱེད་། སྐྱེས་པ་ཕོ་རྣམས་ཀྱིས་གཡུལ་གྱི་བྱ་བ་ཁོ་ན་ལས་སྲིད་དོན་ལ་མི་ཞུགས་། རྒྱལ་མོའི་ཁྱོ་བོ་ལ་ཅིན་ཅུས་ཞེས་ཟེར་ཞིང་། ཁོ་ཡང་སྲིད་ཀྱི་བྱ་བ་ལ་མི་ཞུགས་། འདི་ནི་མ་རྒྱུད་རུས་རྒྱུད་ཀུང་ཧྲེའི་ལྷག་འཕྲོ་ཡིན་ཞིང་། སྤྱི་ཚོགས་གོང་དུ་འཕེལ་བ་དང་བསྟུན་ནས་ལམ་ལུགས་དེ་ཡང་འཐོར་ངེས་རེད་ཅེས་གསལ་། འོན་ཀྱང་སུམ་པའི་ཡུལ་འདི་ས་གནས་གང་དུ་ཡོད་མེད་སྐོར་ལ་བར་སྐབས་ལོ་རྒྱུས་སྨྲ་བའི་མཁས་པ་ཚོའི་གསུང་ཚུལ་མི་འདྲ་བ་སྣ་ཚོགས་འདུག་ཀྱང་། ཀོང་སྤྲུལ་རིན་པོ་ཆེ་ཡོན་ཏན་རྒྱ་མཚོས་མཛད་པའི་《གཏེར་སྟོན་བརྒྱ་རྩའི་རྣམ་ཐར་》ནང་སྨར་ཁམས་ཀྱི་ཡུལ་འདི་ཡིན་ཞེས་གསུངས་པ་དེ་《ཆོས་འབྲུང་མཁས་པའི་དགའ་སྟོན་》ནང་དུ་གསལ་བའི་རྒོད་ཚང་སྟོད་སྨད་གཉིས་དང་། ནགས་ཤོད་བཅས་དེང་སང་གི་ས་མིང་་དཀར་ཆག་ནང་བར་ཁམས་རྒྱུད་ཀྱི་ས་ཆའི་གྲས་སུ་གསར་པོར་འཁོད་པ་རྣམས་ཡོངས་སུ་མཐུན་པར་འདུག་པས་མདོ་སྟོད་ཀྱི་ས་གནས་རྣམས་སུམ་པའི་ཡུལ་ལ་ངོས་འཛིན་བྱེད་ཆོག་པ་འདུན་སྙམ་། སུམ་པ་ནི་རྒྱལ་པོ་སྲོང་བཙན་སྒམ་པོའི་གོང་ནས་བོད་ཀྱི་མངས་འོག་ཏུ་བསྡུས་ཟིན་པ་དང་། སྲོང་བཙན་སྐུ་གཞོན་ནུའི་སྐབས་སུམ་པས་ངོ་ལོག་བྱས་པ་མྱང་མང་པོ་རྗེ་ཞང་སྣང་གིས་དམག་དྲངས་མི་དགོས་པར་གཡོ་ཐབས་ཀྱི་སྒོ་ནས་མངས་འོག་ཏུ་བསྡུས་པ་དང་སུམ་པའི་ཤོ་ཚུགས་དང་ལས་དོན་དོ་དམ་བྱེད་པ་སོགས་ཀྱི་གནས་ཚུལ་མང་པོ་ཞིག་ཏུན་ཧོང་ནས་ཐོན་པའི་བོད་ཀྱི་བཙན་པོ་རིམ་བྱུང་གི་ལོ་ཚིགས་གནད་བསྡུས་ནང་གསལ་བས་། 《ཐང་ཡིག་གསར་མའི་》ནང་བཤད་པའི་སུ་བི་དང་གཅིག་ཡིན་པའི་བཤད་ཚུལ་དེ་ལ་དོགས་པ་ཆེན་པོ་འདུག་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྕེ་འཁྱིལ་སྒྲ་
ལྕེ་འཁྱིལ་སྒྲ་ནི་རམ་འདེགསལ་བྱེད།
ཁ་ཆར་གྱི་ལྷ་ཁང༌
ཁ་ཆར་གྱི་ལྷ་ཁང༌།
དེ་སྔོན་བསྟན་པ་ཕྱི་དར་གྱི་འགོ་ཚུགས་ཙམ་གྱི་དུས་སུ་མངའ་རིས་ཆོས་རྒྱལ་བཀྲ་ཤིས་མགོན་གྱི་སྲས་ཆུང་བ་འཁོར་རེའམ(ཆེ་བ་སྲོང་ངེ་ཡིན་ཅིང༌། རྗེས་སུ་རབ་བྱུང་མཛད་པ་ལྷ་བླ་མ་ཡེ་ཤེས་འོད་ཞུ་བ་དེ་ཡིན)མཚན་དངོས་འཁོར་ལོ་ལྡེ་ཞེས་གྲགས་པ་དེས་སྐུ་ཚེའི་སྨད་ལ་དཀར་དུང་གི་ཆོས་རྗེ་འཛམ་གླིང་གྲགས་པ་བླ་མར་བསྟེན་ནས་ཆོས་མང་དུ་གསན་ཅིང་ཛམ་ཕུག་ཏུ་བཞུགས་ཏེ་ཛམ་བྷ་ལའི་བསྙེན་གྲུབ་གནང་ནས་བཞུགས་ཏེ་ཞག་བདུན་སོང་བ་ན་གང་ནས་འོངས་ཆ་མེད་པའི་ཨཙརྱ་སྟོབས་ལྡན་བདུན་འོངས་ནས་དངུལ་མི་ཁུར་བདུན་ཕུལ་བ་དེས་རྒྱུ་བྱས་ཏེ་དཀར་དུང་དུ་གསེར་མཁར་གཙུག་ལག་ཁང་བཞེངས་པ་དེ་ཡིན། དེ་སྔོན་བོད་ས་གནས་ཀྱི་སྤུ་ཧྲེང་རྫོང་ནས་ལྷོ་ཕྱོགས་ཚ་ལམ་གཅིག་གི་སར་ཡོད། ལྷ་ཁང་འདིའི་མིང་ལ་ཁུར་ཆགས་ཞེས་འབོད་པ་དང༌། ཡང་འཁོར་ཆགས་ཞེས་འབོད་སྲོལ་མི་འདྲ་བ་གཉིས་ཡོད་པ་གཉིས་ཀར་རྒྱུ་མཚན་ཤོད་སྟངས་མི་འདྲ་བ་འདུག་པ་སྟེ། ༡ཁུར་ཆགས་ཞེས་འབོད་པ་ནི། སྔོན་དུས་སྤུ་ཧྲེངས་ཀྱི་ས་གནས་ཤིག་ན་སྒོམ་ཆེན་ཞིག་བཞུགས་པའི་སར་ཨཙརྱ་མི་བདུན་འོངས་ནས་ཁུར་པོ་བདུན་བཅོལ་ཏེ་རྗེས་སུ་ལེན་པར་ཡོང་རྒྱུ་ཡིན་ཞེས་སྨྲས་ཏེ་རྒྱ་གར་ཕྱོགས་སུ་སོང་ཞིང༌། ལོ་མང་རིང་ཁུར་པོ་ལེན་པར་ཡོང་རྒྱུར་སྒུགས་ཀྱང་ཡོང་མཁན་མ་བྱུང༌། ཁུར་པོ་རྣམས་ཁ་ཕྱེ་ནས་བལྟས་པ་ན་རས་ཐུམ་ལྗིད་ཆེ་བ་ཤ་སྟག་ཡིན་པ་དང་ཚང་མར་ཡི་གེ་ཛམ་ཟེར་བ་ཡོད་ཅིང༌། ནང་དུ་དངུལ་ལྷད་མེད་ཤ་སྟག་ཡིན་པ་མཐོང་ནས་དངུལ་དེ་དག་གིས་རྒྱུ་བྱས་ནས་ཇོ་བོའི་སྐུ་བཞེངས་པ་ན་སྐུ་སྨད་བཞེངས་ཟིན་རྗེས་སྐུ་སྟོད་རང་བྱུང་དུ་བྱོན་པ་དེ་ལ་བརྟེན་ནས་ལྷ་ཁང་གི་མིང་ཁུར་ཆགས་ཞེས་ཐོགས་པ་ཡིན་ཟེར། ༢འཁོར་ཆགས་ཞེས་ཀྱང་བརྗོད་སྲོལ་ཡོད་པ་ནི་ཆོས་རྒྱལ་འཁོར་རེས་རྟེན་གཙོ་ཇོ་བོ་འཇམ་དཔལ་རྡོ་རྗེ་བཞེངས་གྲུབ་ནས་དཀར་དུང་གཙུག་ལག་ཁང་དུ་གདན་དྲངས་སྐབས་ཤིང་རྟ་འཁོར་ལོ་ཐང་དཀྱིལ་དེར་ཡོད་པའི་རྡོ་ཆེན་པོ་ཞིག་ལ་ཐོགས་ནས་འཁོར་ལོ་ཁ་འགག་པ་དང༌། ཇོ་བོས་གསུངས་བྱོན་ནས་ང་འདིར་འཁོར་ཞིང་ཆགས་སོ་ཞེས་གསུང་བྱོན་པར་བརྟེན་ཇོ་བོའི་སྐུ་བརྙན་འདི་ལ་འཁོར་ཆགས་ཇོ་བོ་ཞེས་མཚན་འབོད་པ་ཡིན་བྱུང་ཞེས་ཤོད་ཚུལ་ཡང་འདུགལྷ་ཁང་འདིའི་རྟེན་གཙོ་རྗེ་བཙུན་འཇམ་དཔལ་དབྱངས་ཀྱི་བཞེངས་སྐུ་བཞུགས་ཁྲི་རྒྱབ་ཡོལ་པ་ཏྲ་དང་བཅས་པ་ཐོག་མར་བཞེངས་ཤིང༌། སྐབས་དེར་སྐུའི་གཡས་གཡོན་གཉིས་སུ་པད་གདན་སྟོང་པ་རེ་ཡོད། མངའ་བདག་འཁོར་རེའི་རྗེས་ནས་མི་རབས་ཁ་ཤས་ཕྱིན་རྗེས། མངའ་བདག་གནམ་མགོན་ལྡེས་རྟེན་གཙོ་ཇོ་བོའི་གཡས་སུ་སྐུ་རྒྱུ་དངུལ་ལས་གྲུབ་པའི་འཕགས་པ་སྤྱན་རས་གཟིགས་དང་གཡོན་དུ་སྐུ་རྒྱུ་གོང་མཚུངས་ཀྱི་ཕྱག་ན་རྡོ་རྗེ་གཉིས་སྔར་ཡོད་པད་གདན་སྟོང་པའི་སྟེང་དུ་བཞུགས་པ་བཞེངས། དེ་ནས་བོད་ས་གནས་ཀྱི་སྲིད་གཞུང་རིམ་པས་གཙུག་ལག་ཁང་དེར་ཉམས་གསོ་རིམ་པར་བྱས་པའི་ལོ་རྒྱུས་ཡོད་ཅིང༌། རིག་གནས་གསར་བརྗེའི་སྐབས་གཡས་གཡོན་གྱི་དངུལ་སྐུ་གཉིས་རྩ་མེད་སོང་བ་དང༌། སྐུ་སྟོད་ཤིན་ཅང་དུ་དབོར་འདྲེན་བྱས་པ། རིག་གསར་མཇུག་སྒྲིལ་རྗེས་སླར་ཡང་རང་གནས་སུ་གདན་དྲངས་ཐོག་སྐུ་སྨད་གསར་བཞེངས་བྱས་ཏེ་དེང་སང་འཁོར་ཆགས་ལྷ་ཁང་ནང་བཞུགས་ཡོད། ཞིབ་པར་འཁོར་ཆགས་ལྷ་ཁང་གི་གནས་ཡིག་ཁ་བྱང་དུ་《ལྷར་བཅས་འགྲོ་བའི་མཆོད་སྡོང་ཇོ་བོ་དངུལ་སྐུ་མཆེད་གསུམ་སྔོན་བྱུང་གི་གཏམ་རབས་བརྗོད་པ་རིན་ཆེན་བེེ་ཌཱུརྱ་སྔོན་པོའི་པི་ཝང》ཞེས་འཁོད་པ། ངོར་ཨེ་ཝམ་གྱི་གདན་རབས་ང་བཞི་པ་མཁན་ཆེན་ངག་དབང་བསོད་ནམས་རྒྱལ་མཚན་གྱིས་རབ་བྱུང་བཅོ་ལྔ་པའི་ལྕགས་འབྲུག(༡༨༨༠)ལོར་བརྩམས་གནང་མཛད་པ། ༡༩༨༨ལོར་ཕྱི་རྒྱལ་ནས་དཔར་སྐྲུན་བྱས་པ་ཞིག་འདུག་པ་དེར་གཟིགས།
ཟླ་ཆུ་བདག་གཉེར་ལྷན་ཚོགས།
ཟླ་ཆུ་བདག་གཉེར་ལྷན་ཚོགས་
རྒྱ་མཚོ
རྒྱ་མཚོ་ནི་ཚྭ་མང་པོ་འདུས་པའི་ཆུ་ཡིན་པ་དང་།དེས་སའི་གོ་ལའི་ཕྱི་ངོས་ཀྱི་༧༡%ཟིན་ཡོད། རྒྱ་མཚོ་ཡིས་སའི་གོ་ལའི་ནམ་ཟླ་སྙོམས་སྒྲིག་བྱས་ཏེ།ཆུའི་འཁོར་སྐྱོད་དང་ཐཱན་གྱི་འཁོར་སྐྱོད་ཁྲོད་དུ་ནུས་པ་གལ་ཆེན་ཐོན་བཞིན་ཡོད། མིའི་རིགས་ཀྱིས་རྒྱ་མཚོ་བཀོལ་སྤྱོད་དང་ཞིབ་འཇུག་བྱེད་པར་གནའ་སྔ་མོ་ནས་བཟུང་ཟིན་ཐོར་བཀོད་པ་མ་ཟད།ཡི་གེ་མ་བྱུང་གོང་ནས་ར་སྤྲོད་བྱུང་ཡོད།དེའི་དེང་རབས་ཚན་རིག་ཞིབ་འཇུག་ལ་རྒྱ་མཚོའི་རིག་པ་ཟེར། མཚོ་ཆུའི་ནང་དུ་ཞུ་བའི་སྲ་གཟུགས་ནི་ཁིལ་ནཱ་རྫས་ཡིན། དེའི་ནང་དུ་ད་དུང་རྨེ་དང་།ཀེལ།ཅཱ།ཆུལ་བཅས་ཀྱི་ཚྭ་དང་།དེ་མིན་གཞི་རྒྱུ་གཞན་དག་མང་པོ་འདུས་ཡོད། ཚྭ་འདུས་ཚད་ཀྱི་འགྱུར་ལྡོག་ཧ་ཅང་ཆེ་སྟེ།མཚོ་ངོས་ཀྱི་ཉེ་འགྲམ་དུ་ཅུང་དམའ་མོད།འོན་ཀྱང་རྒྱ་མཚོའི་གཏིང་ཟབ་སར་ཅུང་མཐོ། འོན་ཀྱང་།ཚྭ་ཞུ་བའི་ལྟོས་བཅས་ཀྱི་བསྡུར་ཚད་ནི་རྒྱ་མཚོ་ཆེན་པོའི་བར་དུ་འགྱུར་ལྡོག་ཧ་ཅང་ཆུང་།
རྒྱ་མཚོའི་ནང་འཚོ་བ་སྐྱེལ་བཞིན་པའི་སྐྱེ་དངོས་སྣ་ཚོགས་ཀྱི་ཁོངས་སུ་འབུ་ཕྲ་དང་།གདོད་སྐྱེས་སྐྱེ་དངོས།ཆུ་རྩྭའི་རིགས།རྩི་ཤིང་།སྨར་སྲིན།སྲོག་ཆགས་བཅས་ཚུད་ཡོད། དེའི་ཐོག་ནས་རྒྱ་མཚོའི་འཚོ་སྡོད་ཁུལ་དང་སྐྱེ་ཁམས་མ་ལག་རྒྱ་ཆེན་པོ་འདོན་སྤྲོད་བྱས་ཡོད་པ་མཐོང་ཐུབ།
རྒྱ་མཚོ་ཡིས་མིའི་རིགས་ལ་ཟས་རིགས་འབོར་ཆེན་འདོན་སྤྲོད་བྱས་ཡོད།གཙོ་བོ་ཉ་རིགས་ཡིན་མོད།འོན་ཀྱང་འགྲོན་བུའི་རིགས་དང་འོ་འཐུང་སྲོག་ཆགས།མཚོ་སྐྱེས་སྔོ་རིགས་སོགས་ཀྱང་ཡོད།དེ་དག་ཉ་བས་འཛིན་པའམ་ཆུའི་ནང་དུ་གསོ་སྤེལ་བྱེད་ཀྱིན་ཡོད། མི་ཁ་ཤས་ཀྱིས་རྒྱ་མཚོ་བེད་སྤྱད་དེ་ཉོ་ཚོང་དང་།ཡུལ་སྐོར།གཏེར་ཁ་སྔོག་འདོན།གློག་འདོན།དམག་འཁྲུགསྤྲོ་གསེང་བཅས་ཀྱི་བྱེད་སྒོ་སྤེལ་གྱི་ཡོད་པ་དཔེར་ན་ཆུ་རྐྱལ་དང་།མཚོ་འགྲུལ།ཆུ་འཛུལ་སོགས་བྱེད་ཀྱི་ཡོ བྱ་འགུལ་འདི་དག་ཁྲོད་མང་པོ་ཞིག་གིས་རྒྱ་མཚོའི་སྦགས་བཙོག་བཟོས། ལོ་རྒྱུས་དང་རིག་གནས་ཧྲིལ་བོའི་ཁྲོད་དུ།རྒྱ་མཚོ་ནི་མིའི་རིགས་ལ་མེད་དུ་མི་རུང་བའི་གཞི་རྒྱུ་ཞིག་ཡིན།
རྒྱ་བོད་སྐད་ཁོངས་
རྒྱ་བོད་སྐད་ཁོངས་ནི་འཛམ་གླིང་གི་སྐད་ཁོངས་ཤིག་ཡིན་ལ།དེར་རྒྱ་སྐད་དང་བོད་འབར་སྐད་གཉིས་འདུས་ཡོད། རྒྱ་བོད་སྐད་ཁོངས་སུ་སྐད་རིགས་༤༠༠ལྷག་ཡོད།གཙོ་བོ་ཡ་གླིང་གི་རྒྱལ་ཁབ་དང་ས་ཁུལ་དུ་ཁྱབ་ཡོད། དཔེར།ཀྲུང་གོའི་སྐམ་ས་ཆེན་པོ་དང་།ཤང་ཀང་།ཨའོ་མོན།ཐའེ་དབན་དང་།འབར་མ།འབྲུག་ཡུལ།ནེ་པ་ལ།རྒྱ་གར།སིང་ཀ་ཕོར།མ་ལེ་ཞི་ཡ་སོགས་ རྒྱ་བོད་སྐད་སྐད་ཀྱིས་མ་ཡིག་བྱས་པའི་མི་འབོར་དུང་ཕྱུར་༡༥ལྷག་ཡོད། བཀོལ་སྤྱོད་བྱེད་པའི་མི་གྲངས་ལྟར་བརྩིས་ན།རྒྱ་བོད་སྐད་ཁོངས་ནི་དབྱིན་ཡོ་རོབ་ཀྱི་སྐད་ཁོངས་ཀྱི་སྐད་ཁོངས་ཆེ་ཤོས་གཉིས་པ་དེ་ཡིན།
ཡིག་བརྒྱའི་གོ་དོན་
ཨོཾ་བཛྲ་ས་ཏྭ་ས་མ་ཡ།  མ་ནུ་པཱ་ལ་ཡ།   བཛྲ་ས་ཏྭ་ཏྭེ་ནོ་པ་ཏིཥྛ།  དྲྀ་ཌྷོ་མེ་བྷ་ཝ།  སུ་ཏྭ་ཥྱོ་མེ་བྷ་ཝ།  སུ་པོ་ཥྱོ་མེ་བྷ་ཝ།  ཨ་ནུ་རཀྟོ་མེ་བྷ་ཝ།  སརྦྦ་སིདྡྷིམྨེ་པྲ་ཡཙྪ།  སརྦྦ་ཀརྨ་སུ་ཙ་མེ།   ཙིཏྟཾ་ཤྲི་ཡཾ་ཀུ་རུ་ཧཱུཾ།    ཧ་ཧ་ཧ་ཧ་ཧོཿ  བྷ་ག་ཝཱན྄།  སརྦྦ་ཏ་ཐཱ་ག་ཏ།   བཛྲ་མཱ་མེ་མུཉྩ།  བཛྲཱི་བྷ་ཝ་མ་ཧཱ་ས་མ་ཡ་ས་ཏྭ་ཨཱཿཧཱུཾ་ཕཊ།
དེ་བཞིན་གཤེགས་པ་ཐམས་ཅད་ཀྱི།། སྐུ་གསུམ་ཡེ་ཤེས་ལྔ་བདག་ཉིད།། རྡོ་རྗེ་སེམས་དཔའི་དམ་ཚིག་གིས།། རྗེས་སུ་སྐྱོངས་ཤིང་ཉེ་བར་མནོས།། དགེ་བའི་དངོས་པོ་རབ་བརྟན་ཅིང་།། བདག་ལ་དགྱེས་ཤིང་རབ་རྒྱས་མཛོད།། རྡོ་རྗེ་ཅན་གྱི་རྗེས་ཆགས་ཀྱིས།། ལས་ཀུན་དངོས་གྲུབ་སེམས་ལ་སྩོལ།།
མེ་ཏོག་གར་ཚུགས་ཆུང་བ་
མེ་ཏོག་གར་ཚུགས་ཆུང་བ Adonis amurensis Regel et Radde
ལོ་མང་སྐྱེ་བའི་སྔོ་ལྡུམ་ཞིག་སྟེ། མཐོ་ཚད་ལ་ལི་སྨི་བཅུ་ནས་སུམ་ཅུ་ཙམ་ལ་རྩ་ཕྲན་ཁམ་ནག་ཚོམ་བུར་སྐྱེ་བ། རྒྱུན་ལྡན་ལོ་མ་ཡ་སྡེབ་ཀྱི་གཉིས་ནས་གསུམ་རིམ་སྒྲོ་ཡི་དབྱིབས་ཅན་ནམ་སྦྲགས་མ་ཅན་ཡིན་པ། སྒྲོ་དབྱིབས་ཀྱི་ལོ་ཆུང་གཏིང་ཉག་གས་འདབ་ནི་རལ་གྲིའི་དབྱིབས་ཡིན། དེའི་མུ་མཐའ་ན་སོག་སོ་མེ་ཏོག་རྐྱང་བ་དེ་སྡོང་རྩེར་ཆགས་པ་དང་མེ་ཏོག་ལ་འདབ་མང་། སེར་པོ་གསེར་གྱི་མདོག་ཡིན། ཐིའུ་སྔོ་དམར་དང་ཁ་བ་མ་བཞུ་སྔོན་ས་ནས་འབུས་ཏེ་མེ་ཏོག་བཞད་པ་ཡིན། འབྲས་བུ་སྐམ་འཚང་འདུ་སྒོང་བ་དབྱིབས་གྲུབ་པ་ཡིན།
ཀོའུ་བ་ཆོས་རྒྱ་མཚོ་
ཏཱ་ལའི་བླ་མ་སྐུ་ཕྲེང་གསུམ་པ་བསོད་ནམས་རྒྱ་མཚོ་དང་པཎ་ཆེན་སྐུ་ཕྲེང་བཞི་པ་བློ་བཟང་ཆོས་ཀྱི་རྒྱལ་མཚན་གྱི་དངོས་སློབ། སྐུ་འབུམ་གདན་ས་ཆེན་པོའི་མཁན་ཐོག་གཉིས་པ་ཡིན། རབ་བྱུང་བཅུ་པའི་ལྕགས་ལུག(༡༥༧༡)ལོར་སྐར་མ་ཐང་དུ་ཡབ་བསོད་ནམས་རིན་ཆེན་དང་ཡུམ་པདྨ་འཚོའི་སྲས་སུ་འཁྲུངས། དགུང་ལོ་བདུན་ནས་བཅུ་བདུན་གྱི་བར་འཁྲུངས་ཡུལ་དང་ཐག་ཉེ་བའི་དགོན་གསར་དུ་ཆོས་ཞུགས༌གནང་སྟེ། བླ་མ་ཆོས་ཀྱི་རྒྱལ་མཚན་གྱི་དྲུང་དུ་ཆོས་བཀའ༌མང་པོ་གསན། ཏཱ་ལའི་བླ་མ་བསོད་ནམས་རྒྱ་མཚོམཚོ་སྔོན་དུ་ཕེབས་པ་དང་མཇལ་ཏེ་རབ་བྱུང་གི་སྡོམ་པ་བཞེས། དགུང་ལོ་བཅུ་བདུན་པ་ལ་ཁུ་བོ་ཆོས་ཀྱི་རྒྱལ་མཚན་གྱིས་མཐུན་རྐྱེན་གནང་བ་ལྟར་དབུས་གཙང་དུ་ཕེབས། དགའ་ལྡན་ཁྲི་ཆེན་བྱམས་པ་རྒྱ་མཚོ་དང་། སྒོམ་སྡེ་ཤར་པ་ནམ་མཁའ་རྒྱལ་མཚན་སོགས་བསྟེན་ནས་བསྡུས་གྲྭ་དང་། ཕར་ཕྱིན། དབུ་མ། འདུལ་མཛོད་བཅས་སློབ་གཉེར་གནང་། དགུང་ལོ་ཉེར་དྲུག་པ་མེ་སྤྲེལ་ལོར་དགེ་བཤེས་གླིང་བསྲེའི་དམ་བཅའ་བཞག། དེའི་ཕྱི་ལོར་བཀྲ་ཤིས་ལྷུན་པོར་ཕེབས། དཀྱིལ་ཁང་པ་སངས་རྒྱས་རྒྱ་མཚོ་བསྟེན་ནས་རྣམ་འགྲེལ་ལ་སློབ་གཉེར་མ། ཛད། དགུང་ལོ་ཉེར་བརྒྱད་པ་ས་ཁྱི་ལོར་དབེན་དགོན་དུ་ཕེབས་ནས་པཎ་ཆེན་རིན་པོ་ཆེ་བློ་བཟང་ཆོས་ཀྱི་རྒྱལ་མཚན་གྱི་དྲུང་ནས་བསྙེན་རྫོགས་ཀྱི་སྡོམ་པ་བཞེས་ཤིང་། གཞན་ཡང་མདོ་སྔགས་ཀྱི་ཆོས་མང་དུ་གསན། རྒྱུད་སྨད་གྲྭ་ཚང་དུ་ཡུན་མི་རིང་ཙམ་བཞུགས་ནས། མཁན་ཆེན་རྣམ་རྒྱལ་དཔལ་བཟང་གི་དྲུང་ནས་གསང་འདུས་བསྐྱེད་རྫོགས་དང་འགྲེལ་པ་སོགས་གསན། གཞན་ཡང་འབྲས་སྤུངས་སྔགས་པ་སློབ་དཔོན་ནམ་མཁའ་བཟང་པོ། དགའ་ལྡན་ཁྲི་ཆེན་སྟག་ལུང་བྲག་པ་བློ་གྲོས་རྒྱ་མཚོ་སོགས་ཀྱི་དྲུང་ནས་གསང་སྔགས་ཀྱི་དབང་ཁྲིད་ལུང་སོགས་གསན། དགུང་ལོ་སོ་བཞི་པ་ཤིང་འབྲུག་ལོར་རང་ཡུལ་དུ་ཕེབས། དགུང་ལོ་ཞེ་བདུན་པ་མེ་སྦྲུལ(༡༤༡༦)ལོར་སྐུ་འབུམ་དགོན་པའི་ཁྲིར་ཕེབས་ཏེ་ལོ་བདུན་གྱི་རིང་འཆད་ཉན་དང་གཏོང་སྒོ་སོགས་གོང་འཕེལ་དུ་བསྐྱངས་ཏེ་ཁྲི་ཐོག་དགོངས་ཞུ་གནང་རྗེས་ཨན་ཆུང་གནམ་རྫོང་། རྒོད་པོ་རྫོང་། བྲག་དཀར་རི་ཁྲོད་བཅས་སུ་ཐུགས་དམ་ཉམས་བཞེས་གཙོ་བོར་མཛད། དགོན་གསར་རི་ཁྲོད་ལྷུན་གྲུབ་ཆོས་རྫོང་བཏབ་རྗེས་དེར་བཞུགས་ནས་སློབ་མ་མང་པོར་རང་རང་གི་འདོད་མོས་ལྟར་ཆོས་བཀའ་སྩལ། དགུང་ལོ་རེ་ལྔ་པ་ཤིང་ཕག(༡༦༣༥)ལོར་ཨ་རྩེའི་ཡུལ་དུ་དགོངས་པ་རྫོགས། སྐུ་གདུང་མཆོད་རྟེན་བཞེངས་པ་ཀོའུ་དགོན་པར་བཞུགས། རྣམ་ཐར་ཉུང་བསྡུས་ཤིང་ཤར་སྐལ་ལྡན་རྒྱ་མཚོས་མཛད་པའི་ཤོག་གྲངས༡༡ཙམ་ཡོད་པ་ཞིག་དེའི་གསུང་འབུམ་པོད[ཀ]པའི་ནང་དུ་ཡོད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཆོས་སྡིངས་དགོན
མཚན་གཞན་ལ་སྤྱང་ལུང་ཆོས་སྡེ་ཞེས་ཞུ། སྤྱང་ལུང་ཞེས་པ་ནི་བཀའ་གདམས་པའི་དགེ་བཤེས་བརྒྱ་དང་བརྒྱད་ཀྱི་ནང་ནས་ཕུལ་དུ་བྱུང་བ་བདུན་གྱི་སྐུ་ན་བགྲེས་ཤོས་དེ་ཡིན་པ་དང་། གང་གི་རྩ་བའི་བླ་མ་སྒྲུབ་ཆེན་ཤྭ་བ་རི་པས་ཁྱོད་ཀྱི་གདུལ་བྱ་འཕན་པོ་ཞེས་ལུང་པ་རྟ་རོ་ཁ་ཕྱེས་པ་ལྟ་བུ་ཞིག་ཡོད་པས་དེར་སོང་ཞེས་པའི་བཀའ་ལྟར་ཐོག་མར་ད་ལྟའི་དགོན་གསར་གནས་ཡུལ་ཀླུ་རྒྱལ་ཞེས་པར་ཕེབས་ཏེ་འདིར་མིན་ནམ་སྙམ་སྟེ་ཞག་བདུན་བཞུགས། ཆིབས་སྣ་བཏགས་སའི་རྡོའི་སྣ་ལུང་བྲག་ལྡེབས་སུ་ཆིབས་སྣའི་ཞབས་རྗེས་ཀྱང་ཡོད། དེ་ནས་དེའི་ལྟག་ཏུ་དགོན་རྩེ་ཞེས་རིའི་སྟེང་དུ་ཕྱག་བཏབ་གནང་བའི་གྱང་རོ་ཡོད། དེ་ནས་ཉིན་ལྟར་གསུངས་གཏོར་གནང་ནས་བཞུགས་སྐབས་བྱ་རོག་ཅིག་གིས་གཏོར་སྡེར་འཁྱེར་ནས་སྔོན་གྱི་དགོན་རྙིང་ཡོད་ས་དེར་ཁྱེར་སོང་བ་འཚོལ་དུ་ཕེབས་སྐབས་སྤྱང་གི་མ་སྨད་དགུས་ལུང་བསྟན་པ་ལྟར་ཕེབས་པས་དེར་སྤྱང་ཚང་ཞིག་དང་ཐུག་པས་ད་ངའི་དགོན་པ་འདེབས་ས་འདིར་རེད་དགོངས་ནས་དགོན་པ་གནས་དེར་སྤོས་གནང་མཛད། དགོན་པའི་མཚན་ལ་སྤྱང་ལུང་ཆོས་སྡེ་ཞུ་བའང་དེ་ལྟར་བྱུང་། གཏོར་སྡེར་བྱ་རོག་གིས་ཁྱེར་སྟབས་བཀའ་སྲུང་མགོན་པོ་གུར་ཞལ་དུ་བཅོལ། སྔོན་འདུ་ཁང་ཀ་བ་བཅོ་བརྒྱད་ཀྱི་གཙང་ཁང་སྦུག་མར་དགྱེས་རྡོར་དང་། ཕྱག་རྡོར་འབྱུང་བསྡུས། མགོན་པོ་གུར་དང་། མགོན་པོ་ཞལ། ལྷ་མོ་འདོད་ཁམས་མ་སོགས་དང་། འདུ་ཁང་ནང་སྨྲ་སྟོན་རིན་ཆེན་ཤཱཀྱའམ་དགེ་བཤེས་སྤྱང་ལུང་བ་སྐུ་ཕྲེང་རིམ་བྱོན་གྱི་སྐུ་བརྙན་བཞུགས་སུ་གསོལ་ཡོད། དགེ་འདུན་ཞལ་གྲངས་དོན་ལྔ་ཙམ་གྱིས་ཐོག་མར་ཇོ་བོ་བཀའ་གདམ་ལུགས་ནས་རྗེས་སུ་རི་བོ་དགེ་ལྡན་ཕྱག་བཞེད་གནང་གི་ཡོད། དགོན་བདག་རྭ་སྒྲེང་དགོན་ཡིན། བོད་ཟླ་༧ཚེས་༡༤.༡༥སོ་སོར་དཔལ་གསང་བ་འདུས་པའི་སྒོ་ནས་གར་འཆམ་བསྐྱོན་སྲོལ་ཡོད། དེ་ནི་སྤྱང་ལུང་པ་སྐུ་གཤེགས་རྗེས་ཀྱི་གདུང་རྟེན་ལ་རབ་གནས་དང་སྦྲགས་གར་ཐིག་དབྱངས་གསུམ་གྱི་སྒོ་ནས་ཕྱོགས་བཅུའི་རྒྱལ་བ་སྲས་བཅས་ལ་མཆོད་འབུལ་གྱི་ཚུལ་དུ་ཡིན་གསུངས། ད་ལྟ་ཀླུ་རྒྱལ་ཞེས་པའི་ཡུལ་དུ་གསར་བཞེངས་གནང་བའི་འདུ་ཁང་ཀ་བ་སྔོན་མཚུངས་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད། ཡང་དགོན་དེ་དང་ཉེ་བའི་སྲི་འབུམ་ནང་ཞེས་པར་སྲི་འབུམ་ཞེས་པའི་དགོན་ཤུལ་ཞིག་ཀྱང་མཇལ་རྒྱུ་ཡོད།
དབྱང་མེ།
དབྱང་མེ་(Myrica rubra)ནི་དབྱང་མེ་ཚན་གྱི་རྒྱུན་ལྗང་སྡོང་རིང་རྩི་ཤིང་ཡིན། ཤིང་འབྲས་ཟླུམ་དབྱིབས་ཚིག་འབྲས་ཡིན་ཞིང་ཕྱི་ཤུན་དམར་ནག་ཡིན། རང་རྒྱལ་འབྲི་ཆུའི་ལྷོ་རྒྱུད་ས་ཁུལ་དུ་ཐོན།
ཀོའུ་བ་གཞོན་ནུ་བྱང་ཆུབ་འོད་ཟེར་
རྗེ་འདི་ཉིད་རབ་བྱུང་ལྔ་པའི་སྨད་ཙམ(༡༣༠༠ཡས་མས)དུ་ཁྲི་ཀའི་ཨར་རྐོང་ཀོའུ་བ་ཚང་དུ་སྐུ་བལྟམས། སྐུ་ཆུང་དུས་ནས་ཡི་གེ་འབྲི་ཀློག་ཐོགས་མེད་དུ་མཁྱེན། རབ་ཏུ་བྱུང་བ་ནས་བཟུང་ཚུལ་ཁྲིམས་མིག་འབྲས་ལྟར་རྩིས་སྲུང་མཛད། ཏཱ་དབེན་གྱི་གཞོན་ནུ་སེང་གེ་བླ་མ་སོགས་བལ་བོད་ཀྱི་མཁས་གྲུབ་ཆེན་པོ་དུ་མའི་ཞབས་ལ་གཏུགས་ནས་མདོ་སྔགས་རིག་པའི་ཤེས་བྱ་ཟབ་ཅིང་རྒྱ་ཆེ་བ་གསན་སྦྱོང་མཛད་དེ་མཁས་པའི་སྙན་པ་ཐོབ། འགག་ཟའི་ཡུལ་དུ་ཆུ་མེད་པས་རྗེ་འདིས་རྫུ་འཕྲུལ་གྱི་སྟོབས་ཀྱིས་གདལ་སྣེ་གྲམ་པའི་ཆུ་ཀླུང་རི་ཐང་མང་པོའི་འོག་ནས་འགག་ཡུལ་དུ་དྲངས་པས་དེ་ནས་བཟུང་ཀོའུ་བ་རི་འཕུག་པར་གྲགས། མཚན་སྙན་གྲགས་ཆེ་བས་ཧོར་མོག་ཁག་གིས་བླ་དཔོན་གཉིས་ཀ་མཛད་རྒྱུའི་རེ་བ་ཞུས་པ་ཞལ་གྱིས་བཞེས། ཀོའུ་བ་དགོན་པ་ཕྱག་བཏབ། དེ་ནས་རྗེ་ཙོང་ཁ་པ་ཆེན་པོ་དགུང་ལོ་བདུན་ལ་ཕེབས་སྐབས་ཆོས་རྗེ་དོན་གྲུབ་རིན་ཆེན་གྱིས་མཁན་པོ་དང་ཀོའུ་བ་གཞོན་ནུ་བྱང་ཆུབ་འོད་ཟེར་གྱིས་སློབ་དཔོན་མཛད་དེ་རབ་ཏུ་བྱུང་། ཆོས་རྗེ་དོན་གྲུབ་རིན་ཆེན་གྱིས་བྱ་ཁྱུང་མཁན་རབས་དང་པོ་མཛད་དེ་སྐུ་འདས་རྗེས་ཀོའུ་བ་གཞོན་ནུ་བྱང་ཆུབ་འོད་ཟེར་གྱིས་གདན་ས་བསྐྱངས་པས་བྱ་ཁྱུང་དགོན་པའི་གདན་རབས་གཉིས་པ་ཡིན། མཐར་ལོ་བའི་བྲག་དཀར་ན་སྐུ་འཇའ་ལུས་ལ་གྲུབ་པར་གྲགས་སོ།
༼དུང་དཀར་ཚིག་མཛོད་ཆེན་མོ་༽ནས་བཏུས།
གློག་རྡུལ་དཔེ་དེབ་
ཡི་གེ་དང་པར་རིས། སྒྲ་གཟུགས། བརྙན་རིས་སོགས་གྲངས་འཛིན་ཅན་གྱི་ཆ་འཕྲིན་ནང་དོན་དང་། ཡང་ན་ཕབ་ལེན་བྱས་ཆོག་པའི་གྲངས་འཛིན་ཅན་གྱི་ཡི་གེ་དང་པར་རིས། སྒྲ་གཟུགས། བརྙན་རིས་སོགས་ཆ་འཕྲིན་ནང་དོན་སོགས་གཅིག་ཏུ་ཉར་ཚགས་བྱས་ཏེ་ལག་ཏུ་འཁྱེར་བདེ་བའི་དཔེ་ཀློག་མཉེན་ཆས་ཤིག་ལ་གོ།
​ངོ་སྤྲོད།
ཡི་གེ་དང་པར་རིས། སྒྲ་གཟུགས། བརྙན་རིས་སོགས་གྲངས་འཛིན་ཅན་གྱི་ཆ་འཕྲིན་ནང་དོན་དང་། ཡང་ན་ཕབ་ལེན་བྱས་ཆོག་པའི་གྲངས་འཛིན་ཅན་གྱི་ཡི་གེ་དང་པར་རིས། སྒྲ་གཟུགས། བརྙན་རིས་སོགས་ཆ་འཕྲིན་ནང་དོན་སོགས་གཅིག་ཏུ་ཉར་ཚགས་བྱས་ཏེ་ལག་ཏུ་འཁྱེར་བདེ་བའི་དཔེ་ཀློག་མཉེན་ཆས་ཤིག་ལ་གོ ། དེ་ནི་དཔེ་ཀློག་གི་གྲངས་འཛིན་ཅན་གྱི་དཔེ་སྐྲུན་དངོས་པོ་ཞིག་ཡིན་ཏེ། ཤོག་བུ་རྒྱུ་ཆ་བྱས་པའི་སྲོལ་རྒྱུན་གྱི་དཔེ་དེབ་དང་མི་འདྲའོ། །
གྲུབ་ཚུལ།
གློག་རྡུལ་དཔེ་དེབ་ལ་e-bookའང་ཟེར་སྟེ། གོ་སླ་མོའི་སྒོ་ནས་བཤད་ན། དེ་ནི་ངེས་པར་དུ་དམིགས་བསལ་གྱི་མཉེན་ཆས་དཔེ་ཀློག་ལ་བརྟེན་དགོས་པ་དང་། གློག་རྡུལ་ཡིག་ཆ་ཡི་རྣམ་པ་ཞིག་སྟེ། དྲ་རྒྱ་སྦྲེལ་བ་སོགས་དུས་རྒྱུན་མཐོང་ཐུབ་པའི་ལས་སྟེགས་ཀྱི་རིགས་ཤིག་ཡིན། དཔེར་ན། མི་སྒེར་གྱི་རྩིས་འཁོར་དང་། ཟིན་བྲིས་ཀྱི་རྣམ་པའི་གློག་རྩིས། PDAWAPཁ་པར་དང་།ADOBE ཀུང་སིའིAdobe Readerདང་། Glassbookཀུང་སིའི Glassbook ཝའེ་རོང་གིMicrosoftReader ད་དུང་སྐར་བརྒལ་ཀུང་སིའི SSReader  སོགས་ལྟ་བུ། དཔྱད་གཞི་ལས་མངོན་པ་ལྟར་ན། ཀྲུང་གོ་འདི་ཉིད་གོ་ལ་ཧྲིལ་བོའི་ཁྲོད་ཆེས་ཆེ་བའི་གློག་རྡུལ་དཔེ་དེབ་ཁྲོམ་ར་ཨང་གཉིས་པ་དེ་ཡིན། སྤྱི་ལོ2009ལོར་ཀྲུང་གོའི་གློག་རྡུལ་དཔེ་དེབ་ཀྱི་དཔེ་ཀློག་མཉེན་ཆས་ཁྲི392ཕྱིར་བཙོང་བྱས་འདུག་པ་དང་། སྤྱི་ལོ2010ལོའི་ལོ་སྟོད་ཀྱི་ཕྱིར་བཙོང་གི་ཚད་ནི་གོ་ལ་ཧྲིལ་བོའི་སྤྱིའི་བསྡོམས་འབོར་དང་བསྡུར་ན་ལྡབ་གཉིས་ལས་བརྒལ་འདུག
འཁོར་བ།
འཁོར་བ་(ལེགས་སྦྱར་སྐད།: संसार) Samsara འགྲོ་བ་རིགས་དྲུག་གི་གནས་སམ་ཟག་བཅས་ཉེར་ལེན་གྱི་ཕུང་པོ་ལྔ། མིང་གི་རྣམ་གྲངས་ལ། སྔོན་ཆགས་དང་། འཇིག་རྟེན། ཐུན་མོང་ཆོས། སྡུག་བསྔལ་འབྱུང་གནས། མ་རིག་ཁམས། གཙུག་ལག་དང་པོ། ཞི་འཛིན། ཡང་སྲིད། སྲིད་པ། The cyclic existence, The vicious circle or round of birth and death and rebirth within the six realms of existence.
ལྕེ་
ལྕེ་ནི་ཁ་ནང་དུ་ཡོད་པའི་ཤ་གནད་ཀྱི་དབང་པོ་ཞིག་ཡིན། དེས་ཟས་རིགས་ཟ་བ་དང་མིད་པར་ཚོད་འཛིན་བྱས། ལྕེ་ནི་རོ་འཛིན་གྱི་དབང་པོ་གཙོ་བོ་ཡིན། ལྕེ་ཐོག་ཏུ་ཕུན་སུམ་ཚོགས་པའི་དབང་རྩ་དང་ཁྲག་རྩ་ཡོད། ལྕེ་ནི་སོ་གཙང་བའི་རང་བྱུང་ལག་ཆ་ཡིན། ལྕེ་ཡི་བྱེད་ནུས་གཙོ་བོ་ནི་མིའི་རིགས་ལ་སྐད་ཆ་བཤད་དུ་འཇུག་པ་དང་།སྲོག་ཆགས་གཞན་དག་གིས་སྐད་འདོན་དུ་འཇུག་པ་དེ་ཡིན།
ཀྲུང་གོའི་རང་སྐྱོང་ལྗོངས།
ས་ཁམས།
རྒྱ་ནག་གིས་སྐྱག་རྫུན་རྐྱང་རྐྱང་བཤད་ཀྱིན་འདུག
ས་སྐྱའི་གོང་མ་དག་གི་ལོ་རྒྱུས་
དཀོན་མཆོག་རྒྱལ་པོ།
དེ་ཡང་ས་ཆེན་གོང་མ་ཞེས་པའི་འཁོན་དཀོན་མཆོག་རྒྱལ་པོ་ལགས་ནི། བོད་སིལ་བུར་ལོ་༣༤༧་ལ་ཐོར་ནས་ལོ་གཉིས་ཀྱི་རྗེས་ཕྱི་ལོ་༡༠༣༤་ལོར་ཤཱཀྱ་བློ་གྲོས་ཀྱི་སྐུ་སྲས་གཉིས་པ་ཡིན། ཁོང་གིས་ཕྱི་ལོ་༡༠༧༣་ལོར་ས་སྐྱ་བོའི་ཐོག་ཏུ་ས་སྐྱའི་དགོན་པ་བཏབ་པས། དེ་ནས་ས་སྐྱ་ཞེས་པ་འམ་ས་སྐྱའི་གྲུབ་མཐའ་ཞེས་པ་འདི་བྱུང་བ་ཡིན་ལ། གོང་མ་རྣམ་ལྔའི་ཡ་གྱལ་ས་ཆེན་ཀུན་དགའ་སྙིང་པོའང་སྲས་སུ་འཁྲུངས་པ་དང་། རབ་བྱུང་གཉིས་པའི་ཆུ་རྟ་༡༡༠༢་ལོར་དགུང་ལོ་དྲུག་ཅུ་རེ་དགུའི་ཐོག་སྐུ་གཤེགས་པ་ཡིན་ནོ།།
ཀུན་དགའ་སྙིང་པོ།
ས་ཆེན་ཀུན་དགའ་སྙིང་པོ་ནི་རབ་བྱུང་གཉིས་པའི་ཆུ་སྤྲེལ་༡༠༩༢ ལོར་ཡབ་དཀོན་མཆོག་རྒྱལ་པོ་དང་ཡུམ་མ་ཅིག་ཞང་མོ་གཉིས་ཀྱི་སྲས་སུ་སྐུ་འཁྲུངས་ཤིང་། ཕྱི་ལོ་༡༡༠༢་ལོ་ཡབ་སྐུ་གཤེགས་པས། བ་རི་ལོ་ཙཱ་བས་གདན་ས་ལོ་བརྒྱད་ལ་མཛད། དེས་ནས་ཁོང་གིས་ཕྱི་ལོ་༡༡༡༡ ཡན་མན་ནས་གདན་ས་མཛད་པ་དང་། ཁོང་ལ་སྲས་སྲོས་བུ་བཞི་བྱུང་བ་སྟེ། ཀུན་དགའ་འབར། བསོད་ནམས་རྩེ་མོ། གྲགས་པ་རྒྱལ་མཚན། དཔལ་ཆེན་འོད་པོ་བཞི་རིམ་པ་ལྟར་འཁྲུངས་བ་དང་རབ་བྱུང་གསུམ་པའི་ས་ཕག་སྟག་གི་ལོ་ ༡༡༥༨ སྐུ་གཤེགས་པ་ཡིན་ནོ།།
བསོད་ནམས་རྩེ་མོ།
སློབ་དཔོན་བསོད་ནམས་རྩེ་ནི་ཡབ་ས་ཆེན་ཀུན་དགའ་སྙིང་པོ་དང་ཡུམ་མ་ཅིག་འོད་སྒྲོན་གཉིས་ཀྱི་སྲས་སུ་ཕྱི་ལོ་༡༡༤༢ ལོ་འཁྲུངས་པ་དང་། ༡༡༨༢ སྐུ་གཤེགས། ཡབ་ཀྱི་རྗེས་སུ་གདན་ས་བཟུང་། དགེ་བསྙེན་གྱི་སྡོམ་པ་བཞེས། མཐར་ཐུག་གི་ངེས་དོན་སྙིང་པོའི་ཐེག་པ་སྟེ་འབྲས་བུའི་ཐེག་པ་དང་། གསང་ཕུ་འམ་ནེའུ་ཐོག་ནས་ཕྱ་པ་ཆོས་ཀྱི་སེང་གེར་བསྟེན་ནས། ལོ་བཅུ་གཅིག་ལ་དབུ་ཕར་སོགས་གསན་སྦྱོང་མཛད་པས། མཁས་པར་ཆགས་པ་ཡིན་ནོ།།
གྲགས་པ་རྒྱལ་མཚན།
གོང་མ་བཞི་བ་རྗེ་བཙུན་མ་གྲགས་པ་རྒྱལ་མཚན་ནི་ཡབ་ས་ཆེན་ཀུན་དགའ་སྙིང་པོ་དང་ཡུམ་མ་ཅིག་འོད་སྒྲོན་གཉིས་ཀྱི་སྲས་སུ་ཕྱི་ལོ་༡༡༥༠ ལོར་འཁྲུངས་པ་དང་། ༡༢༡༦ ལོར་འདས་པ་ཡིན། དགུང་ལོ་བཅུ་ཡན་མན་ནས་ཡབ་གཤེགས། དགུང་ལོ་བཅུ་གསུམ་ཐོག་ཏུ་གདན་ས་ལ་བཞུགས། ཁོང་དགེ་བསྙེན་ཡིན་པ་དང་མཁས་པའི་རྣམ་དཔྱོད་ལྡན། གསང་སྔགས་ཀྱི་བསྟན་པ་རྒྱ་ཆེར་སྤེལ་བ་ཡིན་ནོ།།
རྒྱ་བོད་ཕྱི་ནང་ཀུན་ཏུ་ནམ་མཁའི་ཉི་ཟླ་ལྟར་མཚན་སྙན་འབར་བའི་ས་པཎ་ཀུན་དགའ་རྒྱལ་མཚན་ལགས་ནི། ཡབ་དཔལ་ཆེན་འོད་པོ་དང་ཡུམ་ཉི་མ་ཁྲི་ལྕམ་གཉིས་ཀྱི་སྲས་སུ་ཕྱི་ལོ་༡༡༨༢་ལོར་སྐུ་འཁྲུངས་པ་དང། ལོ་༧༠་ལ་བཞུགས་པ་དང་ཕྱི་ལོ་༡༢༥༡་ལོར་སྐུ་ཞི་བར་གཤེགས་པ་ཡིན། ཁོང་སྐུ་སྣ་ཆུང་ཡང་བློ་གྲོས་ཀྱི་རྣམ་དཔྱོད་རྣོ་ཡངས་ཆེ་བས། གཞུང་ལུགས་རྟོགས་སླ་བ་དག་ལན་རེ་ཐོས་པ་ཙམ་གྱིས་མཁྱེན་པ་དང་། དཀའ་བ་དག་ལན་གཉིས་ཐོས་པ་ཙམ་གྱིས་མཁྱེན་པ་ཡིན་ཞིང་། ཁོང་གིས་རྒྱ་ཆོས་མང་པོ་བོད་དུ་བསྒྱུར་བ་དང་། བོད་ཆོས་( ཚད་མ་རིག་གཏེར )་རྒྱ་གར་དུ་བསྒྱུར་བ་སོགས་མཁས་པའི་བྱ་བ་མང་དུ་སྒྲུབ་པ་དང་། དེ་ལྟར་དུ་འགྲུབ་པས་པཎྜི་ཏ་ཞེས་པའི་མཚན་སྙན་ཐོབ་པ་དང་། སྤྱི་སངས་རྒྱས་བསྟན་པ་དང་བྱེ་བྲག་ས་སྐྱ་པ་དང་བོད་ནང་ཁུངས་སུ་མཛད་རྗེས་བླ་མེད་ཡོད་པའི་མཁས་མཛངས་གཉིས་ལྡན་གྱི་སྐྱེས་བུ་རླབས་ཆེན་ཞིག་ཡིན། ཁོང་ལ་མཁས་པ་གཞན་ལ་མ་གྲགས་པའི་ཆེ་བ་བཅུ་གཉིས་ཡོད་པ་དང་། ཁོང་གིས་གདན་སར་ལོ་སུམ་ཅུ་སོ་ལྔ་ལ་བཞུགས། ཕྱི་ལོ་༡༢༤༤་ལོར་ཧོ་གོ་ཏན་གྱི་བཀའ་འབྱོར་ནས་རང་གི་དཀའ་ངལ་ལ་མ་བལྟས་པར་ཁུ་བོ་གྲགས་པ་རྒྱལ་མཚན་གྱིས་ལུང་བསྟན་དང་བོད་འབངས་བདེ་འཇགས་དག་ལ་དགོངས་ནས། ༦༣ ཐོག་ཏུ་ཧོ་གོ་ཏན་རྒྱལ་པོའི་བཀའ་ལྟར་ལམ་ནས་མཆོད་རྟེན་དཀར་པོ་བཞེངས་ཏེ་སོག་ཡུལ་དུ་བྱོན་པ་ཡིན་ཞིང་། ཕྱི་ལོ་༡༢༤༦་ལོར་སོག་པོར་འབྱོར། རྒྱལ་པོའི་མཛེ་ནད་བཅོམ་པ་དང། རྒྱལ་པོ་ཡིད་མ་ཆེས་པར་རྒྱ་མཚོ་སྟེང་དུ་སྒྱུ་མ་འཁྲུལ་དག་གིས་ཕོ་བྲང་བཞེངས་ནས། བླ་མའི་མཁྱེན་དཔྱོད་ལ་ཚོད་ལྟ་བྱས་ཀྱང་ཁོང་རྣམ་པ་དེ་དག་ལས་རྒྱལ་ཏེ།རྒྱལ་པོ་དང་བཙུན་མོ་འཁོར་དང་བཅས་པས་དབང་དུ་མ་ཞུས་པ་ཡིན། དེ་ནས་ཧོ་རྒྱལ་དང་བླ་མ་གཉིས་ཆོས་འབྲེལ་དང་ཆབ་སྲིད་ཀྱི་འབྲེལ་བ་ཆགས་པ་ཡིན་ནོ།།
འགྲོ་མགོན་ཆོས་འཕགས།
འགྲོ་མགོན་ཆོས་རྒྱལ་འཕགས་པ་ནི་ཡབ་ཟངས་ཚ་བསོད་ནམས་རྒྱལ་མཚན་དང་ཡུམ་མ་ཅིག་ཀུན་སྐྱོད་གཉིས་ཀྱི་སྲས་སུ་ཕྱི་ལོ་༡༢༣༥ལོར་སྐུ་བལྟམས་པ་དང་། དགུང་ལོ་ཞེ་དྲུག་སྟེ་༡༢༨༠སྐུ་ཞི་བར་གཤེགས་པ་ཡིན། ཁོང་སྐུ་སྣ་ཆུང་དུས་ནས་རྣམ་དཔྱོད་ཀྱི་ཤེས་རབ་རྣོ་ཞིང་། གཞུང་ལུགས་དག་ལ་གསན་སྦྱོང་མཛད་པས་མཁས་པ་ཆགས། ཁོང་དགུང་ལོ་བཅུ་དགུའི་ཐོག ཕྱི་ལོ་༡༢༩༨་ལོར་སེ་ཆེན་རྒྱལ་བུས་གདན་དྲངས་ཏེ། ཏི་ཤྲི་གོང་མའི་དབུ་བླར་བཀུར་པ་ཡིན་ལ། དགུ་ལོ་ཉེར་གཅིག་ཐོག་མཁན་པོ་གྲགས་པ་སེང་གེ་ལས་བསྙེན་པར་རྫོགས་ཤིང་། ཕྱི་ལོ་༡༢༦༠ ལོར་སེ་ཆེན་རྒྱལ་པོས་རྒྱ་སོག་མན་གསུམ་བཅས་མི་རིགས་དུ་མར་དབང་བསྒྱུར། བླ་མ་གོང་མའི་རྒྱལ་སར་ཕེབས་ནས་རྒྱལ་པོ་བཙུན་མོ་བཅས་སྐལ་ལྡན་གྱི་སློབ་མ་ཉེར་ལྔ་ལ།ཀྱེེ་རྡོ་རྗེ་ཡི་དབང་ལན་གསུམ་བསྐུར། དེ་ནས་ཧོ་ཡུལ་དུ་གསང་སྔགས་བསྟན་པའི་དབུ་བརྙེས་པ་ཡིན་ཞིང་། རྒྱལ་པོས་དབང་དང་པོའི་ཡོན་དུ། བོད་ཁྲི་སྐོར་བཅུ་གསུམ་དང་། གཉིས་པའི་ཡོན་དུ་བོད་ཆོལ་ཁ་གསུམ་དང་། གསུམ་པའི་ཡོན་དུ་རྒྱའི་མི་ཡུར་ཆེན་པོ་དང་གསེར་དངུལ་བཅས་མང་དུ་ཕུལ་བ་ཡིན་སྟབས། འཕགས་པ་རིན་པོ་ཆེ་བོད་ཆོལ་ཁ་གསུམ་གྱི་བདག་པོ་རུ་གྱུར་བ་དང་། གདན་སར་ལོ་དུ་མ་བཞུགས་པ་ཡིན་ལ། མདོ་སྟོད་མདོ་སྨད་སོགས་དཔོན་རིམ་བཞག་པ་སོགས་སྲིད་དབང་རླབས་ཆེན་བཟུང་། སྐབས་དེར་དཔོན་གཡོག་དུ་མ་ཞིག་གིས། བཀའ་རྒྱུད། དགེ་ལུགས། རྙིང་དམར་གསུམ་ས་སྐྱ་རུ་དབང་སྒྱུ་དགོས་ཞེས་ལབ་གླེང་མང་དུ་བྱས་ཀྱང་། སྤྱི་སངས་རྒྱས་བསྟན་པ་དང་། བྱེ་བྲག་དགོས་དབང་མང་དུ་ཡོད་པའི་སྟབས་ཀྱིས་དབང་མ་སྒྱུར་བས། བཀའ་དགེ་རྙིང་དམར་གསུམ་གྱིས་སྐུ་དྲིན་བླ་མེད་ཞུ་དགོས་པའི་གནས་སུ་ཆགས་ཡོད་དོ།།
འགྲོ་མགོན་ཆོས་རྒྱལ་འཕགས་པ།
འགྲོ་མགོན་ཆོས་རྒྱལ་འཕགས་པ་(༡༢༣༥-​༡༢༨༠)
སུའུ་ཧྲི།
ཀྲུའུ་ཞི་(༡༠༣༧-༡༡༠༡)(རྒྱ་སྐད།: 苏轼)སྔོན་དུ་སུང་གི་སྙན་ཚིག་ནི་རྩེད་འཇོ་ལ་སྤྱོད་པའི་གཞས་ཚིག་ཙམ་ཡིན་པས་"སྙན་ངག་སི་སྙིགས་མ་"ཞེས་ཟེར་སྲོལ་ཡོད། སུའུ་ཧྲིས་དེ་ལ་ལེགས་སྒྱུར་དབྱི་ཕྱིན་པ་བྱས་ནས་སྙན་ངག་གི་སྙིང་པོ་བཅུག་པས་འཆལ་འཆོལ་གྱི་ལམ་ཕྲན་ལས་ཐར་ནས་མི་ཚེ་དང་སྤྱི་ཚོགས་ཀྱི་ཡུལ་ཁོངས་རྒྱ་ཆེན་པོར་ཞུགས་པས། ཚིག་གི་ཉམས་དང་སྦྲགས་ནས་གདངས་དབྱངས་ལ་ཡང་འཕོ་འགྱུར་ཆེན་པོ་བྱུང་ཐོག་སུང་རྒྱལ་རབས་ཀྱི་སྙན་ཚིག་གི་དཀྱེལ་པོ་ཆེའི་ལུགས་ཀྱི་གྲུབ་མཐའི་སྲོལ་ཕྱེས་བ་རེད།
ས་ཀྱ་པཎ་ཌི་ཏ།
ས་ཀྱ་པཎ་ཌི་ཏ་ངམ་ས་ཀྱ་པཎ་ཌི་ཏ་ཀུན་དགའ་རྒྱལ་མཚན་(༡༡༨༢–༡༢༥༡)
སྐྱི་པགས་
སྐྱི་པགས་ནི་ལུས་ཕུང་ཕྱི་ངོས་ཀྱི་ཤ་གནད་བཏུམས་པའི་གྲུབ་ཆ་དེར་ཟེར་ཞིང་། དེ་ནི་མིའི་ལུས་ཕུང་གི་ཆེས་ཆེ་བའི་དབང་བོ་ཡིན།
གྲུབ་ཚུལ་དང་ནུས་པ།
སྐྱི་པགས་ཀྱི་སྤྱིའི་ལྗིད་ཚད་ཀྱིས་ལུས་ཕུང་གི་བརྒྱ་ཆའི་ལྔ་ནས་བཅོ་ལྔ་ཟིན་ཡོད་ལ། སྤྱིའི་རྒྱ་ཁྱོན་ལ་སྨི་གྲུ་བཞི་མ1.5ནས2བར་ཡོད།མཐུག་ཚད་མི་དང་མིའི་བར་མི་འདྲ་སྟེ། ཧའོ་སྨི0.5-4བར་ཡིན། སྐྱི་པགས་ཀྱིས་ལུས་ཡོངས་ཁེབས་ཤིང་། དེས་ལུས་ཀྱི་ཡན་ལག་དང་དབང་བོ་ལ་ཕྱི་རོལ་གྱི་འཕྲུལ་ཆས་དང་དངོས་ལུགས། རྫས་འགྱུར། ནད་ཡམས་སོགས་ཀྱིས་གནོད་པར་བཀག་ནས་ཡོད། སྐྱི་པགས་ལ་ཕྱོགས་གཉིས་ཀྱི་བཀག་ལྕིབས་ནུས་པ་ཡོད་དེ། གཅིག་ནི་ལུས་ཀྱི་རླན་གཤེར་དང་གློག་འབྱེད་རྫས། ད་དུང་གཞན་པའི་དངོས་པོ་སྲུང་བའི་ནུས་པ་དང་། ཅིག་ཤོས་ནི་ཕྱི་རོལ་ཡུལ་གྱི་དངོས་པོ་གཞན་པའི་གནོད་པ་འགོག་པ་དེའོ། ། སྐྱི་པགས་ཀྱིས་མིའི་ལུས་ཁམས་ཀྱི་གནས་རྣམས་གཏན་སྲུང་བྱེད་ཞོར། མིའི་ལུས་ཀྱི་རྙིང་ཚབ་གསར་བརྗེ་གོ་རིམ་དང་ཡང་འབྲེལ་ནས་ཡོད། སྐྱི་པགས་ལ་མདོག་དཀར་པོ་དང་སེར་པོ། དམར་པོ། ནག་པོ་སོགས་ཡོད་ལ། དེ་གཙོ་བོ་མི་རྒྱུད་དང་ལོ་ཚོད། གནས་མི་གཅིག་པས་ཡིན། སྐྱི་པགས་ནི་མིའི་ལུས་ཀྱི་རྒྱ་ཁྱོན་ཆེ་ཤོས་ཀྱི་དབང་བོ་ཡིན་ལ། མི་དར་མ་ཞིག་གིས་སྐྱི་པགས་བརྐྱངས་ན་རྒྱ་ཁྱོན་ལ་སྨི་གྲུ་བཞི་མ2ཡས་མས་ཡོད། ལྗིད་ཚད་ལ་མིའི་ལུས་ཕུང་ལྗིད་ཚད་ཀྱི1/20ཡོད། སྐྱི་པགས་ཆེས་མཐུག་ས་དེ་རྐང་མཐིལ་ཡིན་ལ། མཐུག་ཚད་ཧ་ལམ་ཧའོ་སྨི4ཙམ་ཡོད། མིག་ལྕིབས་ནི་སྐྱི་པགས་ཆེས་སྲབ་མོ་དེ་ཡིན་ལ། མཐུག་ཚད་ལ་ཧའོ་སྨི་གཅིག་ཙམ་ཡང་མེད།
རྒྱུན་མཐོང་གི་པགས་ནད།
པགས་པའི་ནད་ནི་མིའི་བདེ་ཐང་ལ་གནོད་སྐྱོན་ཆེས་ཆེ་བའི་ནད་རིགས་ཤིག་ཡིན།    རྒྱུན་མཐོང་གི་པགས་ནད་ལ་པགས་པ་རྩུབ་འགྱུར་གྱི་ནད་དང་པགས་པའི་འབྲས་སྐྲན།  པགས་པའི་གཉེན་ཚད།  གླང་ཤུ།  ཆུ་བུར་སོགས་ཀྱི་ནད་སོགས་མང་ངོ་། སྐྱེས་པའི་སྐྱི་པགས་ལྷན་སྐྱེས་ཀྱིས་སྐྱེས་མ་དང་བསྡུར་ན་ཅུང་མཐུག་ལ།  དེ་ལས་ཀྱང་ལྡེམ་ཤུགས་ཡོད།  དེ་ནི་ཁོ་ཚོ་སྐྱི་པགས་ཚི་སྣ་ཕན་ཚུན་བར་འབྲེལ་བ་དམ་ཟབ་དུ་ཡོད་པའི་རྐྱེན་ཡིན།  སྐྱེས་པའི་སྐྱི་པགས་རྔུལ་ཐོན་རྨེན་བུ་དང་སྣུམ་ཐོན་རྨེན་བུ་ཅུང་འཕེལ་རྒྱས་ཡོད་པས།  སྐྱི་པགས་ལ་སྲུང་སྐྱོབ་བྱེད་པ་དང་ཟས་བཅུད་ཀྱི་ནུས་པ་ཧ་ཅང་བཟང་།  དེ་བས་སྐྱེས་པར་གཉེར་མ་ཡོད་པ་དང་།  སྐྱི་པགས་ལྷོད་ཡངས་སུ་སོང་བ་སོགས་རྒས་འཁོགས་ཤར་བ་བུད་མེད་དང་བསྡུར་ན་ཅུང་འཕྱི།  འོན་ཀྱང་།  སྐྱེས་པའི་སྐྱི་པགས་ཀྱི་མཐུག་ཚད་དང་འདུས་ཚད་བུད་མེད་དང་བསྡུར་ན་ཆེ།  དེ་བས་སྐྱེས་པའི་སྐྱི་པགས་ཀྱི་འགྱུར་ལྡོག་བལྟས་ཚོད་ཀྱིས་བུད་མེད་ལས་དེ་ལས་ཀྱང་གསལ་པོ་ཡིན།
བཅོ་ལྔ་མཆོད་པ།
བཅོ་ལྔ་མཆོད་པ་
གསལ་བཤད།
བོད་ཟླ་དང་པོའི་ཚེས་བཅོ་ལྔ་ཉིན་ཆོ་འཕྲུལ་གྱི་དུས་ཆེན་དངོས་གཞི་སྟེ་འཕགས་ཡུལ་ གྱི་གཉན་ཡོད་གནས་ཞེས་བྱ་བར་མཉམ་མེད་ཤྰ་ཀྱའི་རྒྱལ་པོས་མུ་སྟེགས་ཀྱི་སྟོན་པ་ རྫོགས་བྱེད་དང་། གནག་ལས་སྐྱེས། རྒྱལ་བ་ཅན། གཉེན་གྱི་བུ། ནོག་ཅན། སྐྲའི་ལ་བ་ ཅན་སྟེ་མུ་སྟེགས་ཀྱི་སྟོན་པ་དྲུག་འཁོར་དང་བཅས་པ་ཆོ་འཕྲུལ་གྱི་ མཛད་པས་ཕམ་པར་མཛད་དེ་དམ་པའི་ཆོས་ཀྱི་རྒྱལ་མཚན་ཕྱོགས་བཅུར་བསྒྲེངས་པའི་ དུས་ཁྱད་པར་ཅན་དེ་ལ་ཆོ་འཕྲུལ་དུས་ཆེན་དུ་འབོད་པ་ཡིན། ཉིན་དེར་གཙུག་ལག་ཁང་གི་ཁྱམས་རར་གདན་ས་ཆེན་པོ་གསུམ་གྱི་བླ་སྤྲུལ་དགེ་འདུན་ རྣམས་ཉིན་གུང་སྐམ་ཚོགས་སྨོན་ལམ་ཆེན་མོའི་ཆོས་འབུལ་དང་དགོང་དྲོ་བར་སྐོར་ ཁོར་ཡུག་ཏུ་དེ་སྔའི་གཞུང་ཕྱོགས་དང་། རྒྱུད་གྲྭ་སྟོད་སྨད། བླ་བྲང་ཆེ་ཁག་ སྡེ་དཔོན་ མི་དྲག་སོགས་མཆོད་པའི་འཁྲི་ཁུངས་སོ་སོས་མར་ཚོན་ལས་གྲུབ་པའི་ མཆོད་སྤྲིན་ཚར་དུ་དངར་བ་སྒྲིག་བཤོམ་བྱེད་ཅིང་མཆོད་ཁྲི་མཐོ་ཚད་ཐོག་བརྩེགས་ གཉིས་ནས་གསུམ་བར་ཡོད་པ་དང་། མཆོད་ཁྲི་སོ་སོའི་མདུན་དུ་མཆོད་པ་གཙོ་འཁོར་ ལྔ་དང་། གཙོ་འཁོར་གསུམ་བཤམས་ཡོད་ཅིང་། མི་རིགས་རང་ཉིད་ཀྱི་ཐུན་མོང་མ་ཡིན་པའི་ཁྱད་ཆོས་མར་ཚོན་ལས་གྲུབ་པའི་རྒྱས་སྤྲོས་ ཁང་བཟང་བཀཽད་པས་རབ་ཏུ་ཕྱུག་པའི་ནང་མཉམ་མེད་ཤྐཀྱའི་རྒྱལ་པོའི་རྐུ་བརྙན་དང་། རྒྱན་དྲུག་མཆོག་གཉིས། རྗེས་ཡབ་སྲས་གསུམ། མཆོད་པའི་ལྷ་མོ་དགའ་མགུའི་གར་རྩེད་ཀྱི་ རྣམ་པ་འཆང་བ། ཚེ་རིང་རྣམ་དྲུག ་ མཐུན་པ་སྤུན་བཞི། བཀྲ་ཤིས་རྟགས་བརྒྱད་རྫས་བརྒྱད། ཧ་ཤང་སྦྱིན་བདག་སོགས་ཀྱི་མདུན་ནམ་མཁའི་སྐར་ཚོགས་ཐང་ལ་ཉིལ་འདའི་མར་མེའི་ཕྲེང་ བས་མཛེས་པར་བྱས་ཤིང་། གོང་ས་མཆོག་དང་། སྲིད་སྐྱོང་། བཀའ་ཤག་བཅས་མཆོད་གཟིགས་གྲུབ་འཕྲལ་ཐག་རྒྱ་གློད་པ་དང་ཆབས་ཅིག་རྒྱ་ཆེའི་མང་ཚོགས་ རྣམས་འཚང་ག་ཤིག་ཤིག་གིས་མཆོད་པ་མཇལ་བར་འགྲོ་བ་དང་། ཉེ་འཁོར་གྲོང་གསེབ་གྲིབ་པ་དང་། ར་མ་སྒང་པ་ཚོ་དང་ཆོ་བྱས་ནས་བྱིན་རླབས་ཀྱི་མཚན་ཁ་ཡོངས་སུ་འབར་བའི་བརྗིད་ཆགས་ཆེ་བའི་ མཆོད་སྤྲིན་གྱི་མདུན་དུ་སྒོར་གཞས་དང་གླ་གཞས་བཏང་ནས་མཚན་གང་སྡོད་སྲོལ་ཡང་ཡོད་པ་དེ་ལ་ ཡོངས་གྲགས་སུ་་བཅོ་ལྔ་མཆོད་པ་ཞེས་འབོད་པ་ཡིན་ནོ།
ཡང་ཀྲན་ཉིང་
ཡང་ཀྲན་ཉིང་(楊振寧)ནི༡༩༢༢ལོའི་ཟླ༡༠ཚེས༡ཉིན་ཨན་ཧུའེ་ཧོ་ཧྥེ་རུ་སྐུ་འཁྲུངས་པ་དང་། ཆིང་ཧྭ་སློབ་ཆེན་གྱི་དགེ་རྒན་ཆེན་མོ་བ། ཤང་ཀང་རྒྱ་ཡིག་སློབ་ཆེན་གྱི་འཆད་ཁྲིད་དགེ་རྒན་ཆེན་མོ་བ། ཀྲུང་གོའི་ཚན་རྩལ་ཁང་གི་རྒྱལ་ཁོངས་གཞན་ནས་ཡིན་པའི་ཡོའན་ཧྲི། ཨ་རིའི་རྒྱལ་ཁབ་ཚན་རྩལ་ཁང་གི་ཡོན་ཧྲི། ཐའེ་ཝན“ཀྲུང་གོའི་ཞིབ་འཇུག་ཁང་”གི་ཡོའན་ཧྲི། ཨུ་རུ་སུའི་ཚན་རྩལ་ཁང་གི་ཡོན་ཧྲི། གནམ་བདག་ཆོས་ལུགས་ཀྱི་ཆོས་སྐྱོང་སྲིད་གཞུང་གི་ཚན་རྩལ་ཁང་གི་ཡོན་ཧྲི། པར་ཙིར་གྱི་ཚན་རྩལ་ཁང་གི་ཡོན་ཧྲི། ཝེ་ནེ་ཙུའེ་ལའི་ཚན་རྩལ་ཁང་གི་ཡོན་ཧྲི། སི་ཕེན་གོང་མ་ཚང་ཚན་རྩལ་ཁང་གི་ཡོན་ཧྲི། དབྱིན་ཇིའི་གོང་མ་ཚང་སློབ་ཚོགས་ཀྱི་ཚོགས་མི་བཅས་ཡིན་ལ
༡༩༥༧ལོར་ནོ་པེལ་དངོས་ཁམས་རིག་པའི་བྱ་དགའ་ཐོབ་མཁན་ཡང་ཡིན།
༡༩༤༢ལོར་ཡང་ཀྲན་ཉིང་རྒྱལ་གཉེར་ལྷོ་ནུབ་མཉམ་འབྲེལ་སློབ་ཆེན་ལས་སློབ་ཐོན་བྱུང་། ༡༩༤༤ལོར་རྒྱལ་གཉེར་ལྷོ་ནུབ་མཉམ་འབྲེལ་སློབ་ཆེན་ནས་ཞིབ་འཇུག་སློབ་མ་ཐོན། ༡༩༤༥ལྕགས་བྱི་ལོར་ཆིངས་དངུལ་བྱ་དགའ་ཐོབ་ནས་ཨ་རིར་སློབ་སྦྱོང་དུ་ཕེབས། ༡༩༤༨ལོར་ཀྲི་ཅ་ཀ་སློབ་གྲྭ་ནས་མཚན་ཉིད་རིག་པའི་འབུམ་རམས་པའི་སློབ་གནས་ཐོབ་སྟེ་ཀྲེ་ཅ་ཀ་སློབ་ཆེན་གྱི་འཆད་འཁྲིད་དགེ་རྒན་དང་ཧྥུ་ལིན་སི་ཏུན་མཐོ་རིམ་ཞིབ་འཇུག་ཁང་གི་ཞིབ་འཇུག་པར་བསྐོ་གཞག་མཛད། ༡༩༥༥ལོར་ཧྥུ་ལིན་སི་ཏུན་མཐོ་རིམ་རིག་གཞུང་ཞིབ་འཇུག་ཁང་གི་དགེ་རྒན་ཆེན་མོའི་འགན་བཞེས། ༡༩༦༦ལོར་ཨ་རིའི་ཉིའུ་ཡོག་ཀྲའུ་ལིད་སློབ་ཆེན་གྱི་ཧྲི་ཤིའི་ཡན་ལག་སློབ་གྲྭའི་དགེ་རྒན་ཆེན་མོ་གནང་ཞོར་དུ་དངོས་ཁམས་ཞིབ་འཇུག་ཁང་གི་དབུ་འཛིན་གྱི་འགན་བཞེས། ༡༩༨༦ལོར་ཤང་ཀང་རྒྱ་ཡིག་སློབ་ཆེན་གྱི་གནའ་ཡིག་འཆད་འཁྲིད་དགེ་རྒན་ཆེན་མོའི་འགན་འཁུར། ༡༩༩༨ལོར་ཆིང་ཧྭ་སློབ་ཆེན་གྱི་དགེ་རྒན་ཆེན་མོའི་འགན་བཞེས་པ་བཅས་སོ།
ཡང་ཀྲན་ཉིང་གིས་གཞི་རྡུལ་དངོས་ཁམས་རིག་པ། སྡོམ་རྩིས་ཤུགས་རིག གོང་འགྲིལ་དངོས་ཁམས་སོགས་ཀྱི་ཁྱབ་ཁོངས་ནང་དུས་ཡུན་རིང་པོར་གསར་གཏོད་རང་བཞིན་གྱི་ཞིབ་འཇུག་གནང་བས་ཕུལ་བྱུང་གྲུབ་འབྲས་ཐོབ་ཅིང་། ལམ་ཚར་རྡོ་རིང་རང་བཞིན་གྱི་ལེགས་སྐྱེས་ཕུལ་བ་རེད། དུས་རབས་ཉི་ཤུའི་པའི་ལོ་རབས་ལྔ་བཅུ་པར
ཡང་ཀྲན་ཉིང་མི་འར་སེ་དང་མཉམ་ལས་ཐོག་ཨ་པེར་ཚར་ལྡན་མིན་པའི་ངོ་རྒོལ་གཞུང་ལུགས་བཏོན། ༡༩༥༦ལོར་ལིའི་ཀྲང་ཏའོ་དང་མཉམ་ལས་གནང་སྟེ་གཉོམ་ཆུང་བའི་ཕན་ཚུན་གྱི་ནུས་པའི་ཁྲོད་དོ་མཉམ་གཏན་གནས་མིན་པའི་ངེས་སྲོལ་བཏོན། གཞི་རྡུལ་དངོས་ཁམས་དང་སྡོམ་རྩིས་དངོས་ཁམས་ཐད་གསར་གཏོད་རང་བཞིན་གྱི་ཕྱག་ལས་མང་དག་གཅིག་གནང་བ་དང་། ཡང་-པ་ཁ་སི་ཐའི་མཉམ་བྱ་གསར་དུ་བཏོན་གནང་བ་མ་ཟད། ཚད་རྡུལ་སླར་གསོག་ཐུབ་མ་ལག་དང་གཞི་མང་གནད་དོན་ཞིབ་འཇུག་གི་ཁ་ཕྱོགས་གསར་པ་སོགས་གསར་དུ་གཏོད་ཡོད།
སྲིན་མཛུབ་
སྲིན་མཛུབ་ནི་དཀྱིལ་མཛུབ་དང་མཐེའུ་ཆུང་གཉིས་ཀའི་བར་གྱི་མཛུབ་མོ་ལ་ཟེར
ངོ་སྤྲོད།
སྲིན་མཛུབ་ནི་དཀྱིལ་མཛུབ་དང་མཐེའུ་ཆུང་གཉིས་ཀའི་བར་གྱི་མཛུབ་མོ་ལ་ཟེར། དེ་ནི་མི་རྣམས་གཉེན་སྒྲིག་སྐབས་ཀྱི་མཛུབ་དཀྲིས་སྐོན་སའི་ལག་མཛུབ་ཡིན་ནོ། །   མཛུབ་དཀྲིས་སྲིན་མཛུབ་ལ་གོན་ཡོད་པའི་སྐབས་སུ་སྤྱིར་ན་མི་དེར་དགའ་རོགས་ཡོད་པ་དང་ཡང་ན་གཉེན་བསྒྲིགས་ཟིན་པ་རེད།
མཚོན་རྟགས།
སྲིན་མཛུབ་ཀྱིས་མི་གཅིག་གིས་བདེ་ཐང་གི་གནས་ཚུལ་ལ་རྒྱུས་ལོན་བྱེད་ཐུབ། སྲིན་མཛུབ་ཀྱི་སྟོབས་ཆེ་ཆུང་མི་གཅིག་གི་ལུས་ཡོངས་བདེ་ཐང་ཡིན་མིན་ལ་འབྲེལ་བ་དམ་པོ་ཡོད།    སྲིན་མཛུབ་ཟླུམ་པོ་དང་སྟོབས་ཆེ་བ་ཧ་ཅང་བཟང་།  ཧ་ཅང་རིང་དྲགས་ན།  འཚོ་བ་ཆོས་ཉིད་ཀྱི་རང་བཞིན་མི་ལྡན་པས་ལུས་པོའི་བདེ་ཐང་ལ་ཤུགས་རྐྱེན་ཐེབས་ངེས།  སྲིན་མཛུབ་ཐུང་བའི་མི་ནི་ལུས་སྟོབས་ཉམས་པ་དང་སྟོབས་ཤུགས་ཇེ་ཞན་དུ་གྱུར་འགྲོ།  མཛུབ་གུའི་དབྱིབས་དྲང་མོ་ཡིན་པ་དང་འཁྱོག་མེད་པ།  ཟླུམ་པོ་ཡིན་པ་དང་སྟོབས་དང་ལྡན་པའི་མི་ནི་མཁལ་མ་དང་སྐྱེ་འཕེལ་གྱི་དབང་བོ་སོགས་བདེ་ཐང་ཡིན་པའི་རྟགས་རེད།  སྲིན་མཛུབ་སྐམ་ཞིང་ཆུང་བ།  སྟོབས་ཤུགས་ཞན་པ།  དཀར་པོར་གྱུར་བའི་མི་རྣམས་ཀྱི་མཁལ་མ་དང་སྐྱེ་འཕེལ་དབང་བོའི་ནུས་པ་ཅུང་ཞན་པ་ཡིན།  སྲིན་མཛུབ་ཀྱི་ལྷུ་ཚིགས་དང་པོས་འཁྲིག་སྤྱོད་ནུས་པ་བཟང་མིན་ཤེས་ཐུབ།  ལྷུ་ཚིགས་དང་པོ་སྦོམ་པོ་ཡིན་པའི་མི་ལ་གསང་རྒྱུད་ཟགས་གཤེར་ཆ་སྙོམས་མིན་པའི་ནད་བྱུང་སླ།  ཡང་སྐམ་པོ་ཡིན་དྲགས་པའི་མི་ཡིས་སྐྱེ་འཕེལ་དབང་བོའི་ཕྱོགས་ཅུང་ཞན་པ་ཡིན།  ལྷུ་ཚིགས་གཉིས་པའི་མི་གཅིག་གིས་རུས་པ་དང་རྐང་སོགས་སྟོབས་ཤུགས་ཞན་མིན་ཤེས་ཐུབ།  ལྷུ་ཚིགས་གཉིས་པའི་མཛུབ་རིས་རྙོག་འཛིང་ཅན་ཡིན་པའི་མི་ཡིས་ལུས་སྟོབས་ཅུང་ཞན་པ་དང་རུས་རྐང་ཕྲ་ཞིང་ཆུང་བ་མ་ཟད་ཤུགས་ཞན་པ།  ལྷུ་ཚིགས་གཉིས་པའི་ཉེ་འཁོར་དུ་མཛུབ་རིས་ཡོད་ཚེ་སྐབས་དེར་མི་དེ་ཡིས་ལུས་ཕུང་བདེ་ཐང་མིན་པས་རྟགས་ཡིན།  ལྷུ་ཚིགས་གཉིས་པ་རིང་དྲགས་པའི་མི་ནི་རུས་པ་དང་སོ་སོགས་ཅུང་གཉོམ།  མཛུབ་མགོའི་འཁྱོག་པོ་ཡིན་པ་དང་མཛུབ་མོའི་ཚིགས་བར་ཡོད་པའི་མི་ནི་སུན་སྣང་སྐྱེས་པའི་དོན་དག་ཅུང་མང་བ་དང་གཅིན་ཟགས་སྡེ་ཁུངས་ཅུང་ཞན་པ་ཡིན།  དེར་མ་ཟད་ད་དུང་རྒྱུན་དུ་ཀླད་པའི་ནུས་པར་ཤུགས་རྐྱེན་ཐེབས་པ་དང་དུས་མཚུངས་སུ་དབང་རྩ་ཉམས་པ་དང་གཉིད་མི་ཁུག་པའི་ནད་སོགས་ཀྱང་འབྱུང་སླ།  སྲིན་མཛུབ་སྐྱེ་པ་དཀྱིལ་མཛུབ་ཀྱི་ལྷུ་ཚིགས་གསུམ་པ་དང་བསྡུར་ན་རིང་བ།  དཀྱིལ་མཛུབ་དང་མཉམ་པའི་མི་ནི་ལྷན་སྐྱེས་ཀྱི་ལུས་ཕུང་ཧ་ཅང་བདེ་ཐང་ཡིན་པའི་རྟགས་རེད།  འོན་ཀྱང་རྗེས་བྱུང་གི་འཚོ་བ་ཆོས་ཉིད་ཆ་སྙོམས་མིན་པ་དཔེར་ན་ཆང་མང་པོ་འཐུང་བ་དང་ཉིན་མཚན་མེད་པ་བྱ་བ་སྒྲུབ་པ།  ཐང་ཆད་དྲགས་པ་སོགས་ཀྱིས་ཀྱང་དབང་རྩ་ཉམས་པ་དང་ལུས་སྟོབས་ཇེ་ཞན་དུ་བུད་འགྲོ།  དེ་བས་དུ་བ་དང་ཆང་སོགས་ཁ་མ་རེག་ན་བཟང་ངོ་། །
རྨི་ལམ་བརྟག་ཐབས་
ང་ཚོ་སོ་སོ་སྐྱེ་བོ་རྣམས་ལ་རྨི་ལམ་ངན་པ་འགོག་ཐུབ་པའི་ནུས་མཐུ་དང་ཀུན་ནས་བྲལ་བས་རྒྱུན་པར་རྨི་ལམ་ངན་པ་འབྱུང་ངེས་པ་ནི་ཆོས་ཉིད་ལྟ་བུར་ལགས། ཡིན་ནའང་སྤྱིར་བཏང་དུ་རྨི་ལམ་ངན་པ་དེ་རིགས་ཀྱིས་ཚུར་ང་ཚོར་གནོད་པ་ཚབས་ཆེན་བཟོ་མི་སྲིད་པས་སེམས་ཁུར་དེ་འདྲ་གནང་དགོས་དོན་མི་འདུག
རྨི་ལམ་ངན་པ་རྨིས་པ་ལ་འབྱུང་རྐྱེན་མང་དུ་མཆིས་པ་སྟེ། ཉིན་རྒྱུན་གྱི་འཚོ་བའི་ནང་བྱུང་བའི་དོན་དག་ག་གེ་མོའམ། ལུས་སེམས་ཀྱི་ངལ་དུབ་དང་ན་ཚ་ལྟ་བུའམ། ཡང་ན་ཁྲག་དང་རླུང་གི་འཁོར་སྐྱོད་བདེ་བར་རྒྱུ་མ་ཐུབ་པའམ། འབྱུང་བཞིའི་བྱེད་པ་དོ་མཉམ་མ་ཐུབ་པ་སོགས་རྒྱུ་རྐྱེན་གང་རུང་ཞིག་ལ་ཁག་བྱས་ནས་དེས་སེམས་ཀྱི་ཆ་ལ་ཤུགས་རྐྱེན་ཐེབས་པ་ལས་བྱུང་བར་བསམ།
གལ་སྲིད་རྨི་ལམ་ངན་པ་དེ་དག་ལུས་དང་སེམས་ཀྱི་ཁམས་མ་སྙོམས་པའི་དབང་གིས་བྱུང་བ་ཡིན་ཚེ། ལུས་པོ་ལ་བདག་སྐྱོང་དང་སེམས་ཁམས་ལ་སྙོམ་སྒྲིག་གང་ལེགས་བྱས་པས་ཆོག་སྟེ། ནམ་ཁོམ་ལ་རི་བོའི་རྩེ་མོར་འགོས་ནས་རྒྱང་རིང་གི་མཛེས་ལྗོངས་ལ་ལྟ་བ་སོགས་ཁམས་གཡེང་གང་འཚམ་གྱིས་ཕན་ཐོགས་ཆེན་པོ་ཐོབ་ངེས། གང་ལྟར་དེའི་རྒྱུ་རྐྱེན་གསལ་བོར་རྙེད་རྗེས་ཐབས་དང་སྨན་སོགས་གང་འཚམ་བསྟེན་ནས་བསལ་ཅི་ཐུབ་བྱ་བ་ལས་ཐམས་ཅད་ལ་རྨོངས་དད་རང་བཞིན་གྱི་ལྟ་སྟངས་དང་འདུ་ཤེས་བཟུང་མི་རིགས།
མཚམས་ལ་ལར་ང་ཚོ་གཟུགས་མེད་ཀྱི་སེམས་ཅན་ག་གེ་མོ་ལྟ་བུས་མར་གནོན་བཞིན་པའི་སྒང་ལ་རང་ཉིད་གཉིད་ལས་ཡོངས་སུ་སད་འདུག་པ་ལྟ་བུར་སྣང་ཡང་ད་དུང་ཡང་འཕག་འཚག་དང་ཡར་ལངས་དཀའ་བ་སྟེ། དེ་དང་དེ་འདྲ་བ་རྣམས་མི་མ་ཡིན་ལ་སོགས་པས་ཚུར་གནོད་པ་ལྟ་བུར་སྣང་ཡང་། དེ་འདྲའི་ཚུལ་དག་སྐབས་ལ་ལར་རླུང་ཁྲག་གཉིས་བདེ་བར་རྒྱུ་མ་ཐུབ་པས་ཀྱང་རྒྱུན་པར་འབྱུང་ངེས་པ་ཤེས་པར་བྱའོ། ། དེ་ལྟ་ནའང་དེ་དག་མི་མ་ཡིན་ལ་སོགས་པའི་སེམས་ཅན་གཞན་གྱིས་དོན་དངོས་ཐོག་ཚུར་གནོད་པ་རྩོམ་བཞིན་པ་ཐག་གིས་ཆོད་ཚེ་དད་པ་རྩེ་གཅིག་གིས་ཤེས་རབ་སྙིང་བོ་ལན་མང་གདོན་པར་འོས།
ཁ་ཅིག་གིས་རྨི་ལམ་གང་རྨིས་པ་དེས་རང་ཉིད་ཀྱི་མ་འོངས་པའི་ལུང་བསྟན་ལྟ་བུ་ཡིན་ཟེར་མོད་མཐའ་གཅིག་ཏུ་དེ་འདྲར་ངེས་པའི་སྐབས་ཧ་ཅང་ཉུང་། དེ་ལྟ་ནའང་གལ་སྲིད་ཁྱོད་ཀྱི་རྨི་ལམ་དེ་ནམ་སྟོད་ཀྱི་དུས་ཚོད་གསུམ་པ་དང་བཞི་བའི་བར་དུ་བཏང་བ་ཡིན་ན་ནི་མ་འོངས་ལུང་བསྟན་དུ་མི་འགྲོ་བའི་ངེས་པའང་མེད་པས། ཏག་ཏག་དུས་ཚོད་དེ་ལས་བརྒལ་བའི་སྐབས་གང་ཞིག་ལ་རྨི་ལམ་ཅི་འདྲ་ཞིག་རྨིས་ཀྱང་སེམས་ཀྱི་སྣང་བ་ཚུར་འཕྲོས་པ་ཙམ་ལས་གཞན་དུ་ཅི་ཡང་མ་ཡིན་ནོ་ཞེས་རང་ཅག་གི་སྲོལ་རྒྱུན་ལ་དེ་ལྟར་དུ་གྲགས་སོ། །
ཀོར་ཀོར་འོང་
འཁོར་ནས་ཡོང་ཞེས་པའི་དོན། ༼དུང་དཀར་ཚིག་མཛོད་ཆེན་མོ་༽ནས་བཏུས།
སྐ་ཕུག་བློ་བཟང་དོན་གྲུབ །
རྐ་ཕུག་པཎྚི་ཏ་བློ་བཟང་དོན་གྲུབ། དེ་ཡང་ཡུལ་མདོ་སྨད་གཅན་ཚའི་དོ་རྒྱ་ཚིས་ཀར་སྐུ་འཁྲུངས་པའི་གྲུབ་པའི་དབང་ཕྱུག་ཆེན་པོ་ལྷ་རི་སྔགས་རམས་པ་བློ་བཟང་འབྱུང་གནས་ཀྱི་སྲས་མཆོག་པཎྚི་ཏ་རྣམ་གཉིས་ཀྱི་ཡ་གྱལ་ཏེ། ངེས་དོན་མཁས་པའི་ཁྱུ་མཆོག་རྐ་ཕུག་པཎྚི་ཏ་བློ་བཟང་དོན་གྲུབ་དཔལ་བཟང་བོ་ནི་རྐ་ཕུག་སྒོམ་ཆུང་ཞུ་བའི་སྐུ་ཕྲེང་གསུམ་པ་ཡིན། འདི་ནི་ཡུལ་མདོ་སྨད་གཅན་ཚ་ཞེས་པའི་སའི་ཆ་གདོང་སྣ（青海省尖扎县康扬镇城上村文化大院）ཟེར་པ་ནས་བི་ཀྱ་ཞེས་པའི་རིགས་ལས་ཡབ་ལོ་ལོ་དང་། ཡུམ་འབའ་གོ་གཉིས་ཀྱི་སྲས་སུ་བོད་རབ་བྱུང་བཅུ་གཉིས་པའི་ལྕགས་སྤྲེལ་ཏེ་སྤྱི་ལོ1740ལོར་སྐུ་འཁྲུངས་ཤིང་། ཆུང་ངུ་ནས་དམ་པའི་བག་ཆགས་སད་པས་ཕལ་བའི་བྱིས་པའི་ངང་ཚུལ་ལས་འདས་པ་ཞིག་ཡིན་ལ། གཡག་གི་བོན་པོ་ཟེར་བའི་སྔགས་པ་ཞིག་རྐ་ཕུག་གི་གཞིས་ཀ་དང་འཁྲུངས་ཡུལ་གཉི་གའི་རིམ་གྲོ་བ་ཡིན་པས། ཁོ་རྐ་ཕུག་ཏུ་སོང་ནས་ཞོར་ལ་གདོང་སྣར་འགྲོ་དགོས་པ་དེ་དུས་ཤིང་ཏོག་སྨིན་པའི་སྐབས་ཡིན་པར་འདུག་པས་ཁོས་སིལ་ཏོག་མང་པོ་ཞིག་ཁྱེར་འོངས་ནས་གདོང་སྣར་སོང་སྟེ་བྱིས་པ་དེར། ཁོས། ངས་ཁྱོད་ལ་སེའུ་སྟེར་ཞེས་བཤད་དེ་སྣོད་ཀྱི་ནང་ནས་སིལ་ཏོག་བླངས་པས་མཐོང་མ་ཐག་ཏུ་སེའུ་འདི་ངའི་རེད་ཅེས་བཤད། ཁོས། དེ་མིན་འདི་རྐ་ཕུག་ནས་ཁྱེར་འོངས་ཞེས་བཤད་ཀྱང་སྔར་བཞིན་ཟེར་བས་ཐམས་ཅད་ཐེ་ཚོམ་བྱུང་ཞིང་། གཏམ་དེ་རྐ་ཕུག་ནས་གོ་བ་ན། སྔར་གྱི་གཞི་དེར་དགེ་སློང་ངག་དབང་རྒྱ་མཚོ་ཞུ་བ་ཞིག་བཞུགས་པ་དེ་སྔགས་པ་དེ་ལ་གཏམ་འདྲི་རུ་སོང་།
ཡང་སྐུ་གོང་མའི་དབོན་པོ་བླ་མ་ཟེར་བ་ཞིག་ཡོད་པ་སྔར་སྨ་ར་ཅན་ཞིག་ཡིན་པ་དེ་སྐབས་སྨ་ར་བཞར་འདུག་པ་ལ་གཟིགས་ནས་ཡབ་ཀྱི་རྣ་ཁུང་དུ་འདི་ལ་ཁ་སྤུ་མེད་པ་ཅི་རེད་ཅེས་གསུངས་པས་ཐམས་ཅད་ཡ་མཚན་དུ་གྱུར་པ་སོགས་ལ་བརྟེན་རྐ་ཕུག་སྒོམ་ཆུང་བའི་སྤྲུལ་སྐུར་ངོས་འཛིན་མཛད། དགུང་ལོ་བདུན་གྱི་ཚེ་བླ་མ་ལྷ་རི་སྔགས་རམས་པ་བློ་བཟང་འབྱུང་གནས་ཀྱི་མདུན་ནས་རབ་ཏུ་བྱུང་སྟེ། མཚན་ལ་བློ་བཟང་དོན་གྲུབ་ཅེས་གསོལ་ཞིང་བསྟན་པའི་སྒོར་ཞུགས་ཏེ་ལྷ་རི་ནས་བཞུགས་པར་མཛད། སྐུ་ཞང་ཤ་ལྡང་ཨ་ལགས་དར་རྒྱས་ལས་ཡིག་ཀློག་དང་ཆོས་སྤྱོད་སྐོར་བསླབས། སྐབས་དེར་བྱ་ཁྱུང་དགོན་དུ་རྒྱུད་པ་གསར་དུ་ཚུགས་པའི་དཔོན་སློབ་ཏུ་རྩ་བ་མཁན་ཆེན་བློ་བཟང་རྒྱལ་མཚན་པ་བསྐོས་པས། ཁོང་ཉིད་ལྷ་རི་སྔགས་རམས་པའི་མདུན་དུ་ལྷ་རི་དགོན་པར་གསང་འདུས་འགྲེལ་པ་བཞི་སྦྲགས་གསན་པར་ཕེབས་སྐབས་ཁོང་དང་མཉམ་དུ་སྒྲུབ་ཐབས་རྒྱ་མཚོ་སོགས་མང་དུ་གསན།
སྐབས་དེར་རྐ་ཕུག་ཚང་སྐུ་ན་ཤིན་ཏུ་ཕྲ་ནའང་དེ་དུས་སུ་བླ་མས་གང་གསུངས་ཐམས་ཅད་ཕྱིས་སུའང་མ་འཆོལ་པར་གསུངས་པ་ཁོང་གི་དངོས་སློབ་ཇུ་ནང་ངག་དབང་སྙན་གྲགས་རང་ཉིད་ཀྱིས་ཐོས་པར་ཇུ་ནང་རང་གིས་མཛད་པའི་རྐ་ཕུག་རིན་པོ་ཆེའི་རྣམ་ཐར་ལས་བཤད།⑦དགུང་ལོ་བཅོ་ལྔ་ལ་བུད་པའི་ཚེ་ན་དགེ་ལྡན་བསྟན་པའི་ཆུ་མགོ་དཔལ་ལྡན་བྱ་ཁྱུང་དགོན་ཐེག་ཆེན་ཡོན་ཏན་དར་རྒྱས་གླིང་དུ་ཕེབས་ནས་དགེ་བཤེས་གཟི་ལུང་དཔོན་ཆུང་དང་ཁོ་ཚེ་དགེ་བཤེས་བློ་བཟང་བསོད་ནམས་གཉིས་རིམ་བཞིན་དགེ་རྒན་དུ་བསྟེན་ཅིང་ཆོས་གྲྭར་ཞུགས་ཏེ་ཆོས་སྤྱོད་རྒྱན་འཇུག་བསྡུས་གྲྭ་སོགས་འཛིན་སྐྱོར་རྩོད་གསུམ་ལ་འགྲུས་པར་བྱས་ཤིང་ཞར་དུ་ཐུན་མོང་རིག་པའི་གནས་ལའང་གསན་སྦྱོང་གནང་།
བྱ་ཁྱུང་དགོན་པའི་མཁན་རབས་སོ་ལྔ་བ་བདེ་ཁང་བ་བློ་བཟང་རབ་བརྟན་མཆོག་གི་ཞལ་སྔ་ནས་དགེ་ཚུལ་གྱི་སྡོམ་པ་མནོས། དགུང་ལོ་ཉེར་བདུན་བཞེས་པའི་ཚེ་དབུས་གཙང་ལ་གཞུང་ལུགས་རྒྱ་མཚོའི་གསན་སྦྱོང་ལ་ཕེབས། མཁན་པོ་ངག་དབང་དགེ་ལེགས་ལས་བརྩི་བཞག་གསན། གོང་ས་རྒྱལ་བའི་དབང་བོ་སྐུ་ཕྲེང་བརྒྱད་པ་རྗེ་བཙུན་འཇམ་དཔལ་རྒྱ་མཚོ་དང་། ཡོངས་འཛིན་ཁྲི་ཆེན་མཚམས་རིང་བ་ངག་དབང་ཆོས་གྲགས་སོགས་དང་མཇལ། མཁས་གྲུབ་བྱེ་བའི་བསྟི་གནས་ཆེན་པོ་དཔལ་ལྡན་འབྲས་སྤུངས་སྒོ་མང་གྲྭ་ཚང་དུ་ཞུགས། པཎ་ཆེན་བློ་བཟང་དཔལ་ལྡན་ཡེ་ཤེས་ལས་བསྙེན་རྫོགས་མཛད་བཞེད་ཡིན་ཀྱང་སྟབས་མ་འགྲིག་པར་བསྟན་རྒྱས་གླིང་དུ་སྒོ་མང་ཟུར་པ་དཔོན་སློབ་དགེ་འདུན་བདེ་ཆེན་གྱི་དྲུང་ནས་ཡོངས་སུ་རྫོགས་པ་དགེ་སློང་གི་སྡོམ་པ་ལེགས་པར་བཞེས།
དེ་ནས་མཁས་གྲུབ་ཆེན་མོ་བླ་མ་ལྷ་རི་བ་བློ་བཟང་འབྱུང་གནས་མཆོག་དང་། བདེ་ཁང་བ་བློ་བཟང་རབ་བརྟན་ཚང་། བྱ་ཁྱུང་མཁན་རབས་སོ་བརྒྱད་པ་རྩ་བ་བློ་བཟང་རྒྱལ་མཚན། མདོ་བ་མཁན་པོ་ངག་དབང་དོན་གྲུབ། བླ་མ་ཆུ་བཟང་རིན་པོ་ཆེ་ངག་དབང་ཐུབ་བསྟན་དབང་ཕྱུག་འཕྲིན་ལས་དཔལ་བཟང་བོ། ཀུན་མཁྱེན་སྐུ་བར་བ་འཇིགས་མེད་དབང་བོ། ཐུའུ་བཀྭན་བློ་བཟང་ཆོས་ཀྱི་ཉི་མ། ཨ་རིག་དགེ་བཤེས་ཆེན་མོ་བྱམས་པ་དགེ་ལེགས་རྒྱལ་མཚན། བཤད་སྒྲུབ་བསྟན་པའི་ཉི་མ་རྗེ་གསེར་ཁང་བ་བློ་བཟང་བསྟན་འཛིན་རྒྱ་མཚོ། གཡེར་གཤོང་དཔོན་སློབ་དགེ་འདུན་ཟླ་བ་གྲགས་པ། རྙེ་དཔོན་སློབ་བློ་བཟང་ཆོས་ཀྱི་ཉི་མ་སོགས་སྐྱེས་ཆེན་དམ་པ་ཚད་ཐུབ་ཀྱི་མཁས་པ་ཆེན་པོ་སས་མི་ཐེག་པ་དུ་མ་བསྟེན་ནས་གཞུང་ཆེན་བཀའ་པོད་ལྔ་སོགས་ཆོས་བཀའ་མཐའ་ཡས་པ་གསན་སྦྱངས་མཛད་ཅིང་སུམ་རྟགས་དག་གསུམ་དང་སྒྲ་སྙན་སྨན་རྩིས་སོགས་ཐ་སྙད་རིག་གནས་ལ་སྦྱངས་པ་མཐར་ཕྱིན་གནང་ནས་མཁས་པའི་ཕུལ་དུ་ཕྱིན་པས་ངེས་པ་དོན་གྱི་པཎྚི་ཏ་ཆེན་པོར་གྱུར།
ཁོང་གི་རྣམ་ཐར་དད་པའི་པད་མོ་རྒྱས་པའི་ཉིན་བྱེད་དུ། གཞན་ལ་འཆད་པའི་ཚེ་ན་དབང་ལུང་མན་ངག་རིག་གནས་སོགས་ཞུ་བ་བོའི་འདོད་པ་ལྟར་ཅི་ཙམ་གནང་ཡང་ཐུགས་སྐྱོ་ངལ་ཅུང་ཟད་ཀྱང་མེད། རིག་པའི་གནས་ཆེ་ཕྲ་སློབ་མཁན་སྐུ་དྲུང་དུ་ལྷགས་པ་ན་ཐུགས་ཤིན་ཏུ་དགྱེས་ཤིང་དཀའ་ཚེགས་ལ་མི་གཟིགས་པར་སློབ་མའི་རྒྱུད་ལ་གོ་བ་སྣ་རེ་ཙམ་ཡང་ཐུགས་ཁུར་ཆེན་པོས་བསྐྱེད་གང་ཐུབ་དང་། ཕ་རོལ་བོ་དབང་བོ་ཇི་ལྟར་རྟུལ་ཡང་ཐབས་མཁས་ཀྱི་རིག་འཕྲུལ་སྣ་ཚོགས་ཀྱི་སྒོ་ནས་བདེ་བླག་ཏུ་རྟོགས་པར་མཛད། སློབ་མཁན་གྱིས་བསླབ་བྱའི་གནས་ཕྲན་བུ་ཤེས་ནའང་ཐུགས་ཤིན་ཏུ་དགྱེས་པར་མཛད། ཆོས་ཚིགས་སུ་བཅད་པ་རེ་ཙམ་ཞུ་མཁན་བྱུང་ན་སྦྱིན་པའི་ནང་ནས་ཆོས་ཀྱི་སྦྱིན་པ་མཆོག་ཡིན་གསུངས་ནས་དགྱེས་པ་ཆེན་པོ་གནང་། ཕྱིས་སུ་དགུང་ལོ་ཤིན་ཏུ་བགྲེས་ནས་ཡི་གེ་གསལ་བོར་མི་　　　གཟིགས་པ་ན་གཞན་ལ་སྐྱོར་དུ་འཇུག་པ་ཡན་ཆད་ཀྱིས་གནང་བར་མཛད⑧ཅེས་གསུངས་པ་དང་།　མདོ་སྨད་ཆོས་འབྱུང་ལས། དོན་གཉེར་མཁན་ལ་དབང་ལུང་མན་ངག་གང་དགོས་འཕྲལ་དུ་འདོམས་པ་ལ་སྐྱོ་ངལ་མེད། གཞན་གྱི་ཡོན་ཏན་ཆུང་ངུ་ལ་མི་བརྙས་ཤིང་དགྱེས་གཟིགས་མཛད⑨ཅེས་གསུངས་པ་རྣམས་ནི་མཚན་གྱི་སྔོ་ལོ་དགུང་དུ་འཕྱར་བའི་བླ་ཆེན་དང་། འདོད་ཡོན་སྲིན་མོའི་འཛུམ་རིས་ལ་འཁྱུད་པའི་སྐྱེ་སྤྲུལ། གཞུང་ཆེན་དུ་མ་སྦྱངས་ལོ་མཛད་པའི་དགེ་བཤེས་རྣམས་ཁ་སྐྱེངས་པར་བྱ་ཞིང་ཤེས་ལྡན་ཚུལ་མཐུན་ཡ་རབས་ལ་འཇུག་པ་དག་སྙིང་ནས་ཡིད་དབང་མེད་དུ་འཁུལ་བའི་ཁོང་གི་ཐུན་མོང་མ་ཡིན་པའི་རྣམ་ཐར་གྱི་འགངས་སམ་སྙིང་བོ་ཡིན་པར་ཁོ་བོས་སེམས།